pythainlp/thai-wiki-dataset-v4 huggingface dataset:
เทศบาลเมืองเทพวงศา

เทศบาลเมืองเทพวงศา เป็นเทศบาลเมืองแห่งหนึ่งในตั้งอยู่ในอำเภอเขมราฐ จังหวัดอุบลราชธานี ครอบคลุมพื้นที่บางส่วนของตำบลเขมราฐ (นอกเขตเทศบาลตำบลเขมราฐ) เดิมทีเป็นองค์การบริหารส่วนตำบลเขมราฐ ต่อมาได้ขอเปลี่ยนชื่อเป็นองค์การบริหารส่วนตำบลเทพวงศา และเปลี่ยนแปลงฐานะเป็นเทศบาลตำบล เมื่อปี พ.ศ. 2551 จนกระทั้งได้เปลี่ยนแปลงฐานะเป็นเทศบาลเมือง เมื่อปี พ.ศ. 2568 มาจนถึงปัจจุบัน
ประวัติ.
เทศบาลเมืองเทพวงศา เดิมทีก่อตั้งขึ้นจากสภาตำบลเขมราฐ ปกครองพื้นที่บางส่วนของตำบลเขมราฐ อำเภอเขมราฐ จังหวัดอุบลราชธานี จึงกระทั้งเมื่อปี พ.ศ. 2499 กระทรวงมหาดไทยได้ประกาศให้พื้นที่บางส่วนของตำบลเขมราฐ เป็น สุขาภิบาลเขมราฐ และมีการขยายเขตสุขาภิบาลเขมราฐ เมื่อปี พ.ศ. 2525
ต่อมาเมื่อวันที่ 19 มกราคม พ.ศ. 2539 สภาตำบลเขมราฐ ได้รับการยกฐานะเป็นองค์การบริหารส่วนตำบลเขมราฐ ปกครองคลุมพื้นที่บางส่วนของตำบลเขมราฐนอกเขตสุขาภิบาลเขมราฐ
วันที่ 18 กรกฎาคม พ.ศ. 2551 องค์การบริหารส่วนตำบลเขมราฐ ได้เปลี่ยนชื่อเป็น องค์การบริหารส่วนตำบลเทพวงศา (ที่มาของชื่อหน่วยงานคือ ตำแหน่งเจ้าเมืองเขมราษฎร์ธานี ”พระเทพวงศา”) ต่อมาได้รับการประกาศเปลี่ยนแปลงฐานะเป็น เทศบาลตำบลเทพวงศา
วันที่ 27 มีนาคม พ.ศ. 2568 ได้มีประกาศกระทรวงมหาดไทย เปลี่ยนแปลงฐานะจากเทศบาลตำบลเทพวงศา เป็นเทศบาลเมืองเทพวงศา มาจนถึงปัจจุบัน
เขตปกครอง.
เทศบาลเมืองเทพวงศา มีเขตปกครองครอบคลุมพื้นที่บางส่วนของตำบลเขมราฐ (นอกเขตเทศบาลตำบลเขมราฐ) ประกอบด้วย 17 หมู่บ้าน ดังนี้
ดาวเคราะห์ไร้แกน

ดาวเคราะห์ไร้แกน (อังกฤษ: coreless planet) คือประเภทของดาวเคราะห์หินในสมมติฐานที่ไม่มีแกนโลหะ ซึ่งในส่วนแกนจะถูกแทนที่ด้วยชั้นหินเนื้อดาวขนาดยักษ์อย่างชัดเจน มันอาจจะก่อตัวขึ้นมาในบริเวณที่หนาวเย็นอันห่างไกลจากดาวฤกษ์แม่ของมัน
จุดเริ่มต้น.
จากบทความวิชาการในปี ค.ศ. 2008 โดยซาราห์ ซีเกอร์ (Sara Seager) และลินดา เอลกินส์-แทนตัน (Linda Elkins-Tanton) ได้เสนอว่าการเกิดขึ้นของดาวเคราะห์ไร้แกนนั้นอาจมีได้สองกรณีเป็นหลัก
ในกรณีแรก ดาวเคราะห์ก่อตัวจากวัสดุที่มีลักษณะคล้ายคอนไดรต์ (chondrite) ที่มีการออกซิไดซ์อย่างสมบูรณ์และมีน้ำเป็นองค์ประกอบในปริมาณมาก โดยที่ธาตุเหล็กทั้งหมดในวัสดุจะถูกตรึงให้อยู่รูปของผลึกแร่ซิลิเกต ดาวเคราะห์ในลักษณะเช่นนี้อาจเกิดขึ้นได้ในบริเวณที่มีอุณหภูมิต่ำซึ่งอยู่ห่างจากดาวฤกษ์ศูนย์กลางอย่างมาก
ในกรณีที่สอง ดาวเคราะห์ก่อตัวขึ้นจากวัสดุที่มีทั้งน้ำและโลหะเหล็กในปริมาณมาก อย่างไรก็ตาม โลหะดังกล่าวนี้จะเกิดปฏิกิริยากับน้ำเพื่อสร้างออกไซด์ของเหล็กและปลดปล่อยก๊าซไฮโดรเจนออกมาก่อนที่กระบวนการแยกชั้นเพื่อก่อตัวเป็นแกนโลหะจะเกิดขึ้น หากหยดเหล็กมีขนาดเล็กพอ (น้อยกว่า 1 เซนติเมตร) และกระจายตัวอย่างทั่วถึง ผลลัพธ์ที่คาดว่าจะเกิดขึ้นคือเหล็กจะถูกออกซิไดซ์และติดอยู่ภายในชั้นแมนเทิล จึงไม่สามารถรวมตัวกันเป็นแกนดาวเคราะห์ได้
สนามแม่เหล็ก.
สนามแม่เหล็กของโลกเกิดจากแกนโลหะเหลวที่เคลื่อนที่อยู่ภายในตามทฤษฎีไดนาโม แต่ในกรณีของดาวเคราะห์ซูเปอร์เอิร์ธ (super-Earths) หรือดาวเคราะห์ที่มีมวลมากกว่าโลกนั้นจะมีความดันที่สูงมากอันเนื่องมาจากมวลที่มาก ซึ่งอาจทำให้เกิดความหนืดสูงและอุณหภูมิหลอมเหลวที่เพิ่มขึ้นอันอาจนำไปสู่การขัดขวางกระบวนการแยกชั้นของวัสดุภายใน และนำไปสู่การมีแมนเทิลที่ไม่มีการแยกชั้นเป็นแกนดาว นอกจากนี้ แมกนีเซียมออกไซด์ (magnesium oxide) ซึ่งมีลักษณะเป็นหินแข็งบนโลก อาจอยู่ในสถานะของเหลวภายใต้ความดันและอุณหภูมิที่พบในดาวเคราะห์ซูเปอร์เอิร์ธ และในสภาวะดังกล่าวก็อาจสามารถก่อให้เกิดสนามแม่เหล็กจากภายในแมนเทิลของดาวเคราะห์เหล่านี้ได้
ลักษณะ.
การคาดการณ์ของดาวเคราะห์ที่ไม่มีแกนและดาวเคราะห์ที่มีแกนนั้นมีความใกล้เคียงกันมาก โดยแตกต่างกันเพียงไม่กี่เปอร์เซ็นต์เท่านั้น ซึ่งทำให้การตีความองค์ประกอบภายในของดาวเคราะห์นอกระบบ (exoplanet) จากมวลและรัศมีที่วัดได้นั้นเป็นเรื่องที่ยากและไม่สามารถระบุโครงสร้างภายในได้อย่างแน่ชัด
ดูเพิ่มเติม.
ดาวเคราะห์คโธเนียน
บาห์เรนเมนวอลเลย์บอลลีก

อีซา บิน รอชิด วอลเลย์บอลลีก  เป็นการแข่งขันวอลเลย์บอลชายระดับสูงสุดของประเทศบาห์เรน และจัดขึ้นโดยสมาคมวอลเลย์บอลบาห์เรน ซึ่งปัจจุบันมีทีมเข้าแข่งขันทั้งหมด 8 ทีม โดยจะแข่งขันแบบพบกันหมดในระบบเหย้าและเยือน หลังจากฤดูกาลปกติ ทีมที่มีอันดับดีที่สุด 4 ทีมจะเข้าสู่รอบเพลย์ออฟ และอีก 2 ทีมสุดท้ายจะตกชั้นโดยอัตโนมัติ
สโมสรที่ชนะเลิศสูงสุดได้แก่ อัลมุฮาร์รัก คลับ ซึ่งชนะทั้งหมด 16 สมัย
ดาวเคราะห์คโธเนียน

ดาวเคราะห์คโทเนียน (อังกฤษ: chthonian planet หรือ ctonian-) เป็นกลุ่มวัตถุท้องฟ้าในสมมุติฐานประเภทหนึ่ง ซึ่งเชื่อว่าเกิดจากกระบวนการที่ชั้นบรรยากาศของดาวแก๊สยักษ์ ซึ่งประกอบด้วยไฮโดรเจนและฮีเลียม ถูกลอกออกไปด้วยกระบวนการที่เรียกว่าการหลบหนีเชิงอุทกพลศาสตร์ (hydrodynamic escape) โดยกระบวนการดังกล่าวมักเกิดขึ้นจากการที่ดาวเคราะห์โคจรอยู่ใกล้กับดาวฤกษ์มากเกินไป ส่งผลให้ชั้นบรรยากาศภายนอกถูกพัดพาออกสู่อวกาศ ในท้ายที่สุดแล้วนั้นจะเหลือเพียงแกนกลางของดาวเคราะห์ซึ่งมีลักษณะเป็นหินหรือโลหะ และอาจคล้ายคลึงกับดาวเคราะห์หิน (terrestrial planet) ในหลายแง่มุม
ศัพทมูลวิทยา.
คำว่า "Chthon" นั้นมาจากภาษากรีก "Χθών" ซึ่งมีความหมายว่า “พื้นพิภพ” หรือ “ผืนดิน” ส่วนคำว่า "chthonian" ได้รับการบัญญัติขึ้นโดยนักดาราศาสตร์นามว่ากิโยม เอบราร์ (Guillaume Hébrard) และคณะ โดยทั่วไปคำนี้ใช้ในการอ้างถึงเทพเจ้ากรีกโบราณที่สถิตอยู่ใต้พิภพ หรือที่เรียกว่าเทพเจ้าใต้พิภพ (chthonic deities) ซึ่งมีความเกี่ยวข้องกับโลกใต้ดินและมิติอันลึกลับ
ตัวอย่างที่อาจเป็นไปได้.
การวัดค่าความแปรผันของเวลาการเคลื่อนผ่านหน้าดาวฤกษ์ (transit-timing variation) ได้แสดงให้เห็นว่า ตัวอย่างดาวเคราะห์นอกระบบเช่น เคปเลอร์-52บี (Kepler-52b), เคปเลอร์-52ซี (Kepler-52c) และเคปเลอร์-57บี (Kepler-57b) อาจมีมวลสูงสุดอยู่ระหว่าง 30 ถึง 100 เท่าของมวลโลก (แม้ว่ามวลที่แท้จริงอาจต่ำกว่านี้มาก) โดยมีรัศมีประมาณสองเท่าของรัศมีโลก ดังนั้นจึงอาจมีความหนาแน่นมากกว่าดาวเคราะห์ที่มีองค์ประกอบเป็นเหล็กทั้งหมดในขนาดเดียวกัน ดาวเคราะห์นอกระบบเหล่านี้โคจรอยู่ใกล้ดาวฤกษ์ของตนอย่างยิ่ง และอาจเป็นแกนกลางที่เหลืออยู่ของดาวแก๊สยักษ์หรือดาวแคระน้ำตาลที่ระเหยไปแล้ว หากแกนกลางเหล่านี้มีมวลมากเพียงพอ พวกมันอาจคงสภาพการถูกบีบอัดไว้ได้ยาวนานนับพันล้านปี แม้จะสูญเสียมวลของชั้นบรรยากาศไปแล้วก็ตาม 
เนื่องจากยังไม่มีข้อมูลของดาวเคราะห์นอกระบบประเภท “ซูเปอร์เอิร์ธร้อนที่อุดมไปด้วยแก๊ส” (gaseous hot super-Earths) ซึ่งมีรัศมีระหว่าง 2.2 ถึง 3.8 เท่าของรัศมีโลก และได้รับพลังงานจากดาวฤกษ์มากกว่า 650 เท่าของโลก จึงมีการตั้งสมมติฐานว่า ดาวเคราะห์นอกระบบที่มีรัศมีต่ำกว่าช่วงดังกล่าวและได้รับพลังงานจากดาวฤกษ์ในระดับเดียวกัน อาจเคยมีชั้นบรรยากาศที่ถูกลอกออกไปแล้วโดยกระบวนการระเหยด้วยแสง (photoevaporation)
เอชดี 209458 บี.
เอชดี 209458 บี (HD 209458 b) เป็นตัวอย่างของดาวแก๊สยักษ์ที่กำลังอยู่ในกระบวนการสูญเสียชั้นบรรยากาศของตน โดยแม้ว่าจะเกิดกระบวนการลอกชั้นบรรยากาศขึ้นแล้วก็ตาม แต่ดาวเคราะห์ดวงนี้จะยังไม่กลายเป็นดาวเคราะห์คโธเนียนในช่วงเวลาอีกหลายพันล้านปีข้างหน้า หรืออาจไม่เกิดขึ้นเลยก็เป็นได้ กรณีที่คล้ายกันคือดาวเคราะห์กลีเซอ 436 บี (Gliese 436 b) ซึ่งได้สูญเสียชั้นบรรยากาศไปแล้วประมาณ 10%
โครอต-7บี.
โครอต-7บี (CoRoT-7b) เป็นดาวเคราะห์นอกระบบดวงแรกที่ถูกค้นพบว่าอาจเป็นดาวเคราะห์คโธเนียน อย่างไรก็ตาม นักวิจัยบางกลุ่มได้โต้แย้งแนวคิดนี้ โดยสรุปว่าดาวโครอต-7บีน่าจะเป็นดาวเคราะห์หินมาโดยตลอด มิใช่แกนกลางที่ถูกกัดกร่อนของดาวแก๊สยักษ์หรือดาวน้ำแข็งยักษ์ ทั้งนี้เนื่องจากระบบดาวนี้ยังคงมีอายุน้อย
ทีโอไอ-849บี.
ในปี ค.ศ. 2020 มีการค้นพบดาวเคราะห์ที่มีความหนาแน่นสูงและมีมวลมากกว่าดาวเนปจูน ซึ่งโคจรอยู่ใกล้ดาวฤกษ์แม่ของตนเป็นอย่างมาก ภายในบริเวณที่เรียกว่าเขตทะเลทรายเนปจูน (Neptunian desert) ดาวเคราะห์ดวงนี้มีชื่อว่าทีโอไอ-849 บี (TOI-849 b) และมีความเป็นไปได้สูงที่จะเป็นดาวเคราะห์คโธเนียน
อลิซ โนะ เพนต์แอดเวนเจอร์

อลิซ โนะ เพนต์แอดเวนเจอร์  เป็นเกมผจญภัยใน ค.ศ. 1995 ที่อิงจากภาพยนตร์แอนิเมชัน"อลิซท่องแดนมหัศจรรย์"ใน ค.ศ. 1951
วิธีเล่น.
ตัวเกมมีโหมดเนื้อเรื่อง โหมดจิตรกรรม และโหมดมิดเวย์ โหมดเนื้อเรื่องปรากฏในโหมดโต้ตอบ (พร้อมรหัสผ่าน) หรือภาพยนตร์สี่นที่สามารถดูได้ภายใต้เวลาน้อยกว่าหนึ่งชั่วโมง ตัวเกมมีเป้าหมายต่อเด็ก และต้องมีความรู้ทั้งภาษาญี่ปุ่นและภาษาอังกฤษจึงจะสนุกกับโหมดเนื้อเรื่องและเข้าใจกฎกติกาได้อย่างเต็มที่ เกมอาร์เคดทั้งสามเกมประกอบด้วย การทาสีดอกกุหลาบเป็นสีแดง การตีตัวละครจากเนื้อเรื่อง และการจับคู่สิ่งมีชีวิตเหมือนกับในเกมไพ่ Concentration
เครื่องมือมียางลบอันเดียว และภาพวาดไม่สามารถบันทึกได้ จานสี 256 สีเต็มสงวนไว้บนฉากผืนผ้าใบเปล่า 
เกมนี้รองรับเมาส์แฟมิคอม
อาเคด

อาเคด, อาร์เขด หรือ ฉันนบถ  ประกอบด้วยช่องโค้งที่ต่อเนื่องกัน โดยแต่ละช่องโค้งได้รับการรองรับด้วยเสาหรือเสารับน้ำหนักรวมที่เรียงต่อกัน อาเคดภายนอกจะออกแบบให้เป็นทางเดินที่มีหลังคาสำหรับคนเดินเท้า มีระเบียง (loggia) หลายแห่ง แต่ช่องโค้งไม่ใช่องค์ประกอบสำคัญ อาเคดอาจมีช่องโค้งอยู่ทั้งสองข้างของทางเดิน 
อาเคดหลอกเป็นลักษณะเฉพาะของสถาปัตยกรรมโรมาเนสก์ ซึ่งได้รับอิทธิพลมาจากสถาปัตยกรรมกอทิก ในสถาปัตยกรรมกอทิกดั้งเดิม อาเคดอาจตั้งอยู่ภายใน เป็นส่วนล่างสุดของผนังบริเวณกลางโบสถ์ รองรับระเบียงเหนือทางเดินข้างและช่องรับแสงในอาสนวิหาร หรือภายนอก ซึ่งโดยปกติแล้วจะเป็นส่วนหนึ่งของทางเดินที่ล้อมรอบลานโล่งและวิหารคด
แลออน วรอแบล

แลออน วรอแบล (6 เมษายน ค.ศ. 1954 – 1 กุมภาพันธ์ ค.ศ. 2025) เป็นนักกีฬาเรือใบชาวโปแลนด์ วรอแบลเป็นนักกีฬาที่ได้รับตำแหน่งแชมป์ยุโรปและโอลิมปิกฤดูร้อน 1980
ชีวประวัติ.
วรอแบลได้เหรียญทองแดงสามครั้งในการแข่งขันชิงแชมป์ยุโรป 470 (1976, 1978 and 1979) เช่นเดัยวกันกับการเป็นแชมป์ประเทศโปแลนด์ใน ค.ศ. 1974–76 และ 1978–83
เขาเป็นตัวแทนของประเทศโปแลนด์ในโอลิมปิกฤดูร้อน 1980 โดยชนะที่ 5 ในการแข่งขันประเภทคลาส 470 ร่วมกับตอมัช สตอตสกี
วรอแบลเสียชีวิตในวันที่ 1 กุมภาพันธ์ ค.ศ. 2025 ด้วยอายุ 70 ปี
ลานโล่ง

ลานโล่ง  หรือ ลาน (court) เป็นพื้นที่อันมีขอบเขต มักล้อมรอบด้วยอาคาร หรือกลุ่มอาคารที่เปิดโล่งรับแสง
ลานโล่งเป็นองค์ประกอบทั่วไปในอาคารทั้งแบบตะวันตกและตะวันออก และสถาปนิกทั้งโบราณและร่วมสมัยได้ออกแบบลานโล่งทั้งในลักษณะอาคารทั่วไปและแบบพื้นถิ่น พื้นที่ดังกล่าวใน โรงแรมและอาคารสาธารณะมักเป็นสถานที่พบปะหลักด้วยจุดประสงค์บางประการ นำไปสู่ความหมายอื่นของ คำว่า "ศาล" คำว่า "court" และ "yard" ทั้งสองคำมีรากศัพท์เดียวกัน ซึ่งหมายถึงพื้นที่ปิดล้อม ในมหาวิทยาลัย มักเรียกลานโล่งว่า ลานสี่เหลี่ยมอาคารล้อม
เฉลียง

เฉลียง หรือ ระเบียง (บ้างสะกดด้วย verandah ในภาษาอังกฤษแบบออสเตรเลียและนิวซีแลนด์) คือ โถงทางเดินหรือมุขทางเข้า ที่มีหลังคาคลุมแต่เปิดโล่ง อยู่ติดกับภายนอกอาคาร เฉลียงจะโอบล้อมด้วยราวระเบียง และมักจะทอดยาวไปถึงด้านหน้าและด้านข้างของโครงสร้าง
ห้องโถงพักคอย

ห้องโถงพักคอย (บางครั้งเรียก foyer, entryway, reception area หรือ entrance hall) คือห้องในอาคารที่อยู่ต่อกับทางเข้าจากภายนอก มักจะเป็นห้องขนาดใหญ่หรือกลุ่มห้อง (ในโรงละคร โรงอุปรากร ห้องแสดงดนตรี โชว์รูม โรงภาพยนตร์ ฯลฯ) ติดกับหอประชุม อาจเป็นพื้นที่พักผ่อนสำหรับผู้ชม โดยเฉพาะอย่างยิ่งใช้ก่อนการแสดงและในช่วงพัก แต่ยังเป็นสถานที่เฉลิมฉลองหรือจัดงานรื่นเริงหลังการแสดงอีกด้วย ในอาคารอื่น ๆ เช่น อาคารสำนักงานหรือคอนโดมิเนียม ห้องโถงพักคอยสามารถทำหน้าที่เป็นพื้นที่รวมตัวระหว่างทางเข้าและลิฟต์ไปยังชั้นอื่น ๆ ได้
ผู้ออกแบบเครื่องแต่งกาย

ผู้ออกแบบเครื่องแต่งกาย  คือผู้ที่ออกแบบเครื่องแต่งกายสำหรับภาพยนตร์ ละครเวที หรือรายการโทรทัศน์ บทบาทของผู้ออกแบบเครื่องแต่งกายคือการสร้างสรรค์ชุดหรือเครื่องแต่งกายของตัวละครและสร้างสมดุลให้กับฉากทั้งผิวสัมผัสและสีสัน ฯลฯ ผู้ออกแบบเครื่องแต่งกายจะทำงานร่วมกับผู้กำกับ นักออกแบบฉาก นักออกแบบแสง นักออกแบบเสียง และบุคลากรฝ่ายสร้างสรรค์อื่น ๆ ผู้ออกแบบเครื่องแต่งกายอาจร่วมมือกับช่างทำผม ช่างทำวิก หรือช่างแต่งหน้า ในโรงละครยุโรป บทบาทจะแตกต่างกันออกไป เนื่องจากนักออกแบบละครมักจะออกแบบทั้งเครื่องแต่งกายและฉาก
เจ้าหญิงมาตีลด์ โซฟีแห่งเอิททิงเงิน-สปีลบวร์ค

เจ้าหญิงมาตีลด์ โซฟีแห่งเอิททิงเงิน-เอิททิงเงินและเอิททิงเงิน-สปีลบวร์ค หรือ มาตีลด์ โซฟี เจ้าหญิงแห่งทวร์นและทัคซิส (พระนามเต็ม: มาตีลด์ โซฟี; 9 กุมภาพันธ์ พ.ศ. 2359 – 20 มกราคม พ.ศ. 2429) ที่ต่อมาได้ดำรงพระอิสริยยศ
พระประวัติ.
พระองค์ประสูติเมื่อปี พ.ศ. 2359 เป็นพระธิดาใน โยฮันเนสสส์ อาล็อยศิอุสที่ 3 เจ้าชายแห่งเอิททิงเงิน-เอิททิงเงินและเอิททิงเงิน-สปีลบวร์ค และ เจ้าหญิงอเมลี เอากุสเทอแห่งวดีเร โดยพระองค์เป็นหลานตา ในเกเนอราลเฟ็ลท์มาร์ชัล ผู้เป็นจอมพลแห่งราชอาณาจักรบาวาเรีย
เสกสมรส.
พระองค์ทรงเสกสมรสกับ มัคซีมีลีอาน คาร์ล เจ้าชายที่ 6 แห่งทวร์นและทัคซิส เมื่อวันที่ 24 มกราคม พ.ศ. 2382 โดยมีพระบุตร 12 พระองค์ คือ
พระองค์ทรงเป็นพระชายาพระองค์ที่ 2 ของพระสวามี เนื่องด้วยพระชายาพระองค์แรกของพระสวามีคือ บารอเนสวิลเฮลมีเนอแห่งดอร์นบวร์ค สิ้นพระชนม์ไปก่อนหน้านั้น 5 ปี 
เจ้าหญิงมาตีลด์ โซฟี สิ้นพระชนม์ลงเมื่อวันที่ 20 มกราคม พ.ศ. 2429 สิริพระชันษา 69 ปี โดยพระองค์มีพระชันษามากกว่าพระสวามี 15 ปี พระศพของพระองค์ถูกฝังไว้ในกรุฟต์คาเพลเล เมืองเซนต์เอมเมอรัม เมืองเรเกินส์บวร์ค ประเทศเยอรมนี ร่วมกับพระสวามีและพระชายาพระองค์แรกของพระสวามี
เกมรักประกันใจ

เกมรักประกันใจ เป็นละครโทรทัศน์เกาหลีแนวสุขนาฏกรรมจินตนิยม ชีวิตการทำงาน ที่กำลังออกอากาศ เขียนบทโดยอี แท-ยุน กำกับโดยอี ว็อน-ซุก และชเว โบ-กย็อง นำแสดงโดยอี ดง-อุก, อี จู-บิน, อี กวัง-ซู และอี ดา-ฮี ออกอากาศทุกวันจันทร์และอังคาร เวลา 20:50 น. (เวลามาตรฐานเกาหลี) ทางช่องทีวีเอ็นระหว่างวันที่ 31 มีนาคม ถึง 6 พฤษภาคม ค.ศ. 2025 นอกจากนี้ยังสามารถสตรีมได้ทางทีวีอิงในเกาหลีใต้ และแอมะซอนไพรม์วิดีโอในบางภูมิภาค
เนื้อเรื่อง.
โน กี-จุนเป็นนักคณิตศาสตร์ประกันภัยที่ประสบความสำเร็จในบริษัทประกันภัย แต่ชีวิตรักของเขากลับไม่ได้ดีนัก หลังจากผ่านการหย่าร้างสามครั้ง และสูญเสียเงินและความสุขไปมากมายในแต่ละครั้ง กี-จุนจึงตัดสินใจที่จะทำประกันภัยประเภทใหม่ นั่นก็คือ ประกันภัยการหย่าร้าง ขณะที่เขาทำงานฝ่าความท้าทายในการสร้างและเปิดตัวประกันภัยอันเป็นเอกลักษณ์นี้ ระหว่างการเดินทางของเขา เขาต้องเผชิญกับปัญหาประเภทต่าง ๆ ในการทำงานและในชีวิตส่วนตัว เขาทำงานร่วมกับเพื่อนร่วมงานกลุ่มหนึ่ง ซึ่งแต่ละคนมีลักษณะนิสัยและภูมิหลังเฉพาะของตนเอง ขณะที่พวกเขาพยายามหาว่าค่าใช้จ่ายในการหย่าร้างคือเท่าไร และเรียนรู้เพิ่มเติมเกี่ยวกับความรักและความสัมพันธ์ เมื่อกี-จุนพิจารณาเรื่องการหย่าร้างอย่างใกล้ชิดมากขึ้น เขาก็เริ่มคิดถึงความสัมพันธ์ในอดีตของเขาเอง และเหตุใดพวกเขาจึงไม่ประสบความสำเร็จ เขาเริ่มชอบเพื่อนร่วมงานคนหนึ่ง ซึ่งอาจนำไปสู่ความรักในที่ทำงาน
เยโฮรัมแห่งอิสราเอล

เยโฮรัม  หรือ โยรัม  เป็นกษัตริย์ลำดับที่ 9 ของราชอาณาจักรอิสราเอลเหนือ ตามที่ระบุใน 2 พงศ์กษัตริย์ 8:16 และ 2 พงศ์กษัตริย์ 8:25-28 พระองค์เป็นพระราชโอรสของอาหับและเยเซเบล กับเป็นพระอนุชาของอาหัสยาห์และอาธาลิยาห์
2 พงศ์กษัตริย์ 8:16 ระบุว่าในปีที่ 5 ของรัชกาลเยโฮรัมแห่งอิสราเอล เยโฮรัมอีกพระอง์หนึ่งได้ขึ้นครองราชย์เป็นกษัตริย์แห่งยูดาห์ ผู้เขียนหนังสือพงศ์กษัตริย์กล่าวถึงเยโฮรัมแห่งอิสราเอลและเยโฮรัมแห่งยูดาห์ในข้อความเดียวกัน ทั้งสองพระองค์เป็นพี่เขยและน้องภรรยากัน เพราะเยโฮรัมแห่งยูดาห์สมรสกับอาธาลิยาห์ที่เป็นพระเชษฐภคินีของเยโฮรัมแห่งอิสราเอล
เรื่องเล่าในคัมภีร์ไบเบิล.
เยโฮรัมขึ้นครองราชย์ในปีที่ 18 ของรัชกาลเยโฮชาฟัทแห่งยูดาห์ และครองราชย์เป็นเวลา 12 ปีตามที่ระบุใน 2 พงศ์กษัตริย์ 3:1 วิลเลียม เอฟ. ออลไบรท์ (William F. Albright) ระบุรัชสมัยของเยโฮรัมไว้ที่ 849–842 ปีก่อนคริสตกาล ส่วนเอ็ดวิน อาร์. ทีเลอ (Edwin R. Thiele) ระบุเป็น 852–841 ปีก่อนคริสตกาล
เยโฮรัมแตกต่างจากกษัตริย์แห่งอิสราเอลก่อนหน้าพระองค์ พระองค์ไม่ได้นับถือพระบาอัล พระองค์รื้อ "เสาศักดิ์สิทธิ์ของพระบาอัล" ตามที่ระบุไว้ใน 2 พงศ์กษัตริย์ 3:2 ซึ่งอาจเป็นเสาต้นพิเศษที่อาหับทรงตั้งไว้ใกล้กับพระราชวังของพระองค์ที่ยิสเรเอลซึ่งเป็นเมืองหลวงในเวลานั้น อย่างไรก็ตาม ผู้เขียน 2 พงศ์กษัตริย์กล่าวว่าพระองค์ยังคง "ทรงเกาะติดอยู่กับบาปทั้งหลายของเยโรโบอัมบุตรเนบัท ผู้ได้นำให้อิสราเอลทำบาปด้วย" เยโฮรัมร่วมกับเยโฮชาฟัทแห่งยูดาห์เข้าโจมตีชาวโมอับซึ่งปกครองโดยเมชา ในช่วงสงครามระหว่างอารัม-ดามัสกัสและอิสราเอล ผู้เผยพระวจนะเอลีชาเป็นมิตรกับเยโฮรัม เอลีชาได้ทูลเผยแผนของข้าศึกให้กับพระองค์ ในเวลาต่อมาเมื่อเบนฮาดัดแห่งอารัม-ดามัสกัสล้อมสะมาเรียเมืองหลวงของอิสราเอล ทำให้ภายในเมืองเกิดภาวะอดอยากและถึงขั้นมีการกินเนื้อมนุษย์ด้วยกัน เป็นผลทำให้เยโฮรัมทรงพยายามจะตัดศีรษะเอลีชา อย่างไรก็ตาม ภายหลังเอลีชาเผยพระวจนะว่าช่วงเวลาของอุดมสมบูรรณ์จะมาถึงในไม่ช้า อีกไม่นานการปิดล้อมจะถูกยกเลิก เสบียงอาหารของเมืองจะได้รับการเติมเต็ม และความสัมพันธ์เก่าแก่ระหว่างกษัตริย์กับผู้เผยพระวจนะก็กลับคืนดีดังเดิม
เมื่อฮาซาเอลกษัตริย์ชาวอารัมก่อการกำเริบในดามัสกัส ตามที่เอลีชาเคยทำนายใน 2 พงศ์กษัตริย์ 8:12 เยโฮรัมทรงเป็นพันธมิตรกับอาหัสยาห์กษัตริย์แห่งยูดาห์ที่เป็นพระภาติยะ (หลานอา) ของพระองค์ ทั้งสองกษัตริย์ยกทัพเข้ายึดราโมทกิเลอาดจากอารัม-ดามัสกัสแต่ไม่สำเร็จ เยโฮรัมทรงได้รับแผลระหว่างรบจึงล่าถอยไปยังยิสเรเอลเพื่อพักฟื้น ในระหว่างที่เยโฮรัมทรงกำลังพักฟื้นที่ยิสเรเอล เยฮูที่เป็นแม่ทัพของพระองค์ก็ก่อกบฏขึ้น เยฮูปลงพระชนม์เยโฮรัมโดยการยิงธนูไปกลางปฤษฎางค์ (หลัง) แล้วให้นำพระศพของพระองค์โยนไปในที่ดินแปลงของนาโบทเพื่อเป็นการลงโทษจากบาปของพระบิดาพระมารดาที่แย่งชิงที่ดินของนาโบทอย่างผิดกฎหมาย เยโฮรัมและสมาชิกพระราชวงศ์องค์อื่น ๆ สิ้นพระชนม์ และราชวงศ์อม-รีล่มสลาย เยฮูอ้างสิทธิ์ในราชบัลลังก์มาเป็นของตนเอง
ปฐมมรณสักขี

ปฐมมรณสักขี (ภาษากรีกคอยนี, "prôtos" 'ปฐม' + "mártus" 'มรณสักขี') หมายถึง คริสตศาสนิกชนคนแรกที่เป็นมรณสักขี โดยทั่วไปหมายถึงนักบุญสเทเฟนผู้เป็นปฐมมรณสักขีแห่งคริสตจักร นอกจากนี้ยังใช้เรียกมรณสักขีคนแรกหรือกลุ่มแรกในแต่ละท้องถิ่นหรือองค์กร เช่น นักบุญปฐมมรณสักขีแห่งศาสนจักรกรุงโรม
สตีฟ คอปเปลล์

สตีเฟน เจมส์ คอปเปลล์ (เกิด 9 กรกฎาคม ค.ศ. 1955) เป็นอดีตนักฟุตบอลอาชีพและผู้จัดการทีมฟุตบอลอาชีพชาวอังกฤษ
ในฐานะนักเตะ เขาเป็นปีกขวาที่ได้รับการยกย่องอย่างสูง ด้านความเร็ว ความสามารถทางเทคนิค และอัตราการทำงาน เขาคว้าแชมป์ในประเทศ 2 รายการคือเอฟเอคัพและชาริตีชีลด์ ร่วมกับแมนเชสเตอร์ยูไนเต็ด และยังเป็นตัวแทนของทีมชาติอังกฤษในฟุตบอลโลกอีกด้วย หลังจากได้รับบาดเจ็บที่หัวเข่า เขาก็ต้องยุติอาชีพนักฟุตบอลและก้าวเข้าสู่การเป็นผู้จัดการทีม
เขาได้ทำหน้าที่กุนซือสโมสรในอังกฤษหลายแห่ง โดยเฉพาะอย่างยิ่งคริสตัลพาเลซและเรดิงซึ่งในขณะนั้นทั้งสองสโมสรยังอยู่ในลีกระดับสองของอังกฤษ และช่วยให้ทั้งสองสโมสรประสบความสำเร็จอย่างยิ่งใหญ่ในลีกสูงสุด เขายังได้คุมทีมแมนเชสเตอร์ซิตี, บริสตอลซิตี, ไบรตันแอนด์โฮฟอัลเบียน และเบรนต์ฟอร์ดอีกด้วย เขาได้รับเครดิตในการค้นพบเอียน ไรต์ กองหน้าผิวสีที่เขาเซ็นสัญญาจากทีมฟุตบอลนอกลีก ก่อนจะกลายมาเป็นนักฟุตบอลที่มีชื่อเสียงและนักฟุตบอลทีมชาติ
มาซาโตะ นากามูระ

มาซาโตะ นากามูระ (เกิด 1 ตุลาคม ค.ศ. 1958) เป็นนักกนตรี นักกีตาร์เบส และโปรดิวเซอร์เพลงชาวญี่ปุ่น เขาเป็นสมาชิกวงเจป็อป ดรีมส์คัมทรู ที่ก่อตั้งใน ค.ศ. 1988 และขายซีดีได้มากกว่า 50 ล้านแผ่น เขายังเป็นผู้แต่งซาวด์แทร็กวิดีโอเกม"โซนิคเดอะเฮดจ์ฮ็อก" (1991) และ"โซนิคเดอะเฮดจ์ฮ็อก 2" (1992)
อาชีพ.
ตอนแรกนากามูระเป็นนักดนตรีประจำฤดูกาลก่อนก่อตั้ง "Cha-Cha & Audrey's Project" ร่วมกับมิวะ โยชิดะ ใน ค.ศ. 1988 ทั้งสองก่อตั้งวงดรีมส?คัมทรูร่วมกับนักคีย์บอร์ด ทากาฮิโระ นิชิกาวะ
เมื่อวันที่ 22 มิถุนายน ค.ศ. 2008 เขาสมรสกับมากี อดีตนักร้องนำวัย 20 ปีจากวงร็อกญี่ปุ่น High and Mighty Color
"โซนิคเดอะเฮดจ์ฮ็อก".
ทางเซกาเลือกนากามูระแต่งเพลงให้กับ"โซนิคเดอะเฮดจ์ฮ็อก"ช่วงต้นใน ค.ศ. 1990 จากนั้นในวันที่ 7 พฤศจิกายนของปีนั้น เกมนี้ได้รับการเผยแพร่เป็นครั้งแรกโดยวาดภาพเกมนี้ไว้ที่ด้านข้างรถบัสทัวร์คอนเสิร์ตของวงดรีมส์คัมทรู นอกจากนี้เขายังอยู่ระหว่างการบันทึกอัลบั้มที่ 4 ของวงชื่อ "Million Kisses" ขณะทำให้กับ "โซนิคเดอะเฮดจ์ฮ็อก" และอัลบั้มที่ 5 "The Swinging Star" ในช่วงที่ทำให้กับ"โซนิคเดอะเฮดจ์ฮ็อก 2"
ใน ค.ศ. 2022 นากามูระพากย์เสียงแชมป์ไซบีเรียในภาพยนตร์"โซนิค เดอะ เฮดจ์ฮ็อก 2" พากย์ญี่ปุ่น
เยโฮรัม

เยโฮรัม (มีความหมายว่า "พระยาห์เวห์ทรงเป็นที่สรรเสริญ" ในภาษาฮีบรู) หรือ โยรัม  เป็นชื่อของของบุคคลหลายคนในคัมภีร์ฮีบรู (ทานัค) รูปคำเพศหญิงของชื่อนี้คืออาธาลิยาห์
ในยุคปัจจุบันยังเป็นชื่อของ:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โอกุริ แคป

โอกุริแคป (ญี่ปุ่น: オグリキャップ, 27 มีนาคม ค.ศ. 1985 – 3 กรกฎาคม ค.ศ. 2010) เป็นม้าพันธุ์แท้ สายพันธุ์ธารอเบรด และม้าพ่อพันธุ์ของญี่ปุ่น โดยเป็นลูกของม้าพ่อพันธุ์แดนซิงแคป โอกุริแคปได้รับการบรรจุชื่อเข้าสู่ หอเกียรติยศสมาคมแข่งม้าญี่ปุ่น ในปี ค.ศ. 1991
อาชีพการแข่ง.
ในเดือนพฤษภาคม ค.ศ. 1987 โอกุริแคปลงแข่งครั้งแรกที่สนามแข่งคาซามัตสึ จังหวัดกิฟุ หลังจากชนะ 9 จาก 11 สนาม ซึ่งรวมถึงชัยชนะติดต่อกัน 7 สนาม และชนะรายการสเตกส์อีก 4 รายการ เขาก็ถูกโอนย้ายสิทธิ์ไปยังสมาคมแข่งม้ากลาง (Chuo Horse Racing) ในเดือนมกราคม ค.ศ. 1988 และคว้าชัยชนะเพิ่มอีก 13 สนาม รวมถึงการชนะรายการเกรด 1 ถึง 4 รายการ, เกรด 2 จำนวน 2 รายการ และเกรด 3 อีก 4 รายการ ชัยชนะรายการใหญ่ของเขารวมถึง ไมล์แชมเปียนชิพ (G1), ชัยชนะ 2 ครั้งในรายการ อาริมะ คิเน็น (แกรนด์ปรีซ์) (G1), และชนะรายการ ยาซุดะ คิเน็น (G1) เขายังชนะรายการ นิวซีแลนด์โทรฟี่ (G2), ทากามัตสึโนมิยะ คิเน็น (G2), และรายการ ไม้นิจิ โอคัง (G2) ถึง 2 ครั้ง
ในปี ค.ศ. 1988 โอกุริแคปได้รับรางวัลจ๊อกกี้คลับญี่ปุ่น (JRA) สาขา "ม้าตัวผู้สามปีดีเด่น" และในปี ค.ศ. 1990 ได้รับรางวัล "ม้าตัวผู้รุ่นโตยอดเยี่ยม" และ "ม้าแห่งปีของญี่ปุ่น" เขามีชื่อเล่นว่า "โอกุริ" และ "สัตว์ประหลาดผมหงอก"
การปลดเกษียณ.
หลังจากปลดเกษียณในปี ค.ศ. 1991 โอกุริแคปถูกส่งไปยังสถานีผสมพันธุ์ยูชุนเพื่อทำหน้าที่เป็นพ่อพันธุ์ อย่างไรก็ตาม เขาไม่สามารถผลิตลูกม้าที่มีความสามารถระดับเดียวกับตนเองได้ และในปี ค.ศ. 2007 เขาจึงถูกปลดจากหน้าที่พ่อพันธุ์ หลังจากนั้นเขาใช้ชีวิตในวัยเกษียณในฐานะม้าพ่อพันธุ์ปลดระวางที่สถานีผสมพันธุ์ยูชุน
เมื่อวันที่ 3 กรกฎาคม ค.ศ. 2010 เขาเกิดอุบัติเหตุขาหักบริเวณกระดูกแข้ง หนึ่งข้าง และในเวลาต่อมาก็ถูกทำการุณยฆาตเพื่อยุติความทุกข์ทรมาน
วัฒนธรรมสมัยนิยม.
โอกุริแคปในร่างแอนโทรโพมอร์ฟิค (มานุษยรูปนิยมแบบโมเอะ) ได้ปรากฏตัวในวิดีโอเกมและอนิเมะเรื่อง "สาวม้าโมเอะ" และยังเป็นตัวละครหลักในมังงะและอนิเมะภาคแยกเรื่อง "สาวม้าโมเอะ: สู้เพื่อฝัน ม้าสาวซินเดอเรลล่า" อีกด้วย
ในมังงะและอนิเมะเรื่อง "สามัญขยันรั่ว" ตัวละคร ไม มินาคามิ หนึ่งในตัวเอกของเรื่อง ได้เลี้ยงสุนัขตัวหนึ่งซึ่งตั้งชื่อว่า "โอกุริแคป"
เยฮู

เยฮู (, #เปลี่ยนทาง "ยาห์คือพระองค์"; "Ya'úa" ["ia-ú-a"]) เป็นกษัตริย์ลำดับที่ 10 ของราชอาณาจักรอิสราเอลเหนือเมื่อนับตั้งแต่เยโรโบอัมที่ 1 เยฮูทรงมีชื่อเสียงจากการกวาดล้างราชวงศ์ของอาหับ พระองค์เป็นบุตรชายของเยโฮชาฟัท เป็นหลานปู่ของนิมชี และอาจะเป็นพระปนัดดา (เหลน) ของอม-รี แม้ว่าแนวคิดหลังสุดนี้จะไม่ได้รับการสนันสุนนโดยความในคัมภีร์ไบเบิล รัชสมัยของเยฮูมีระยะเวลา 28 ปี 
วิลเลียม เอฟ. ออลไบรท์ (William F. Albright) ระบุรัชสมัยของเยฮูไว้ที่ 842–815 ปีก่อนคริสตกาล ส่วนเอ็ดวิน อาร์. ทีเลอ (Edwin R. Thiele) ระบุเป็น 841–814 ปีก่อนคริสตกาล แหล่งข้อมูลหลักของเหตุการณ์ในรัชสมัยของพระองค์มาจาก 2 พงศ์กษัตริย์
กาเมิซ

กาเมิซ (รูปเฉพาะ:) เป็นเทศบาลในเทศมณฑลติรานา ประเทศแอลเบเนีย ก่อตั้งตามการปฏิรูปการปกครองท้องถิ่น ค.ศ. 2015 ด้วยการควบรวมเทศบาลกาเมิซเดิมกับปัสกูชันที่กลายเป็นหน่วยเทศบาล ที่ตั้งของเทศบาลคือเมืองกาเมิซ ประชากรในเทศบาลมี 96,137 คนตามสำมะโน ค.ศ. 2023 ส่วนหน่วยเทศบาลมีประชากร 61,739 คน ในพื้นที่ทั้งหมด 37.20 ตารางกิโลเมตรจ
กาเมิซเป็นหนึ่งในเมืองที่สมัครเข้าร่วม European Green Capital Award ประจำปี 2019 ซึ่งออสโลเป็นฝ่ายชนะ
อี แอ-รัน

อี แอ-รัน (เกาหลี: ; เกิด ค.ศ. 1964) เป็นนักเคลื่อนไหว หลังปู่ย่าตายายแปรพักตร์เข้าเกาหลีใต้ ตัวเธอกับครองครัวถูกส่งไปยังค่ายแรงงานเกาหลีเหนือ เธอถูกจำคุกแปดปี ใน ค.ศ. 1997 เธอหลบหนีไปเกาหลีใต้หลังญาติชาวอเมริกันตีพิมพ์บันทึกความทรงจำที่ระบุว่าพ่อของอีมีส่วนร่วมในความพยายามต่อต้านระบอบการปกครอง
ใน ค.ศ. 2005 เธอก่อตั้งโครงการทุนการศึกษาผู้นำระดับโลก ซึ่งมอบทุนการศึกษาให้นักเรียนชาวเกาหลีเหนือเพื่อเรียนภาษาอังกฤษ ใน ค.ศ. 2008 เธอกลายเป็นผู้แปรพักตร์ชาวเกาหลีเหนือคนแรกที่ลงสมัครชิงที่นั่งในรัฐสภา ใน ค.ศ. 2009 อีกลายเป็นผู้แปรพักตร์หญิงชาวเกาหลีเหนือคนแรกที่ได้รับปริญญาเอกจากมหาวิทยาลัยหญิงอีฮวาในด้านอาหารและโภชนาการ และใน ค.ศ. 2009 เธอเป็นผู้ก่อตั้งองค์กรสตรีผู้แปรพักตร์ฮานา องค์กรนอกภาครัฐที่ให้การฝึกอบรมงาน การดูแลเด็ก การสนับสนุนด้านการศึกษา และการฝึกอบรมด้านสิทธิมนุษยชนแก่สตรีชาวเกาหลีเหนือที่อาศัยอยู่ในเกาหลีใต้
ณ ค.ศ. 2012 เธอเป็นผู้รับผิดชอบสถาบันอาหารดั้งเดิมของเกาหลีเหนือ ซึ่งให้การฝึกอบรมด้านอาชีพแก่ผู้แปรพักตร์จากเกาหลีเหนือ และพยายามเชื่อมโยงเกาหลีเหนือและเกาหลีใต้ให้ใกล้ชิดกันมากขึ้นโดยการสอนเกี่ยวกับวัฒนธรรมอาหารของเปียงยาง นอกจากนี้ ใน ค.ศ. 2012 อียังเป็นผู้นำการอดอาหารประท้วงเป็นเวลา 18 วันต่อหน้าสถานทูตจีน เพื่อต่อต้านการส่งตัวผู้ลี้ภัยชาวเกาหลีเหนือที่ถูกกักขังในจีนกลับประเทศ
เธอได้รับรางวัลสตรีแห่งความกล้าหาญนานาชาติประจำปี 2010
บลู รีเฟลกชั่น เรย์

บลู รีเฟลกชั่น เรย์ เป็นซีรีส์อนิเมะญี่ปุ่นที่ดัดแปลงมาจากวิดีโอเกม "บลู รีเฟลกชั่น" ซีรีส์นี้ถือเป็นปฐมบทของเกม "บลู รีเฟลกชั่น เซคันด์ไลท์" ในปี พ.ศ. 2564 และนำเสนอตัวละครใหม่ ๆ โดยออกอากาศตั้งแต่เดือนเมษายนถึงกันยายน พ.ศ. 2564
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
การผลิตและการเปิดตัว.
เมื่อวันที่ 12 กุมภาพันธ์ พ.ศ. 2564 มีการประกาศสร้างซีรีส์อนิเมะโทรทัศน์ภาคแยกจากวิดีโอเกม "บลู รีเฟลกชั่น" โดยเจซีสตาฟ ในชื่อ "บลู รีเฟลกชั่น เรย์" ซีรีส์อนิเมะกำกับโดยริซาโกะ โยชิดะ เขียนบทโดยอากิโกะ วาบะ ออกแบบตัวละครโดยโคอิจิ คิกูตะโดยดัดแปลงจากแบบตัวละครในเกมต้นฉบับที่ออกแบบโดยเมล คิชิดะ และรับผิดชอบดนตรีประกอบโดยไดซูเกะ ชิโนดะ โดยออกอากาศตั้งแต่วันที่ 10 เมษายน ถึงวันที่ 25 กันยายน พ.ศ. 2564 ทางผังรายการ Animeism ของช่อง MBS, ทีบีเอส และ BS-TBS. EXiNA จะร้องเพลงเปิดของอนิเมะที่มีชื่อเพลงว่า "DiViNE" ในขณะที่ ACCAMER จะร้องเพลงปิดชื่อเพลงว่า "Saishin" Eir Aoi ร้องเพลงเปิดที่สองของอนิเมะที่มีชื่อเพลงว่า "Atokku" ในขณะที่ ACCAMER ร้องเพลงปิดที่สองซึ่งก็คือ "fluoresce" ก่อนหน้านี้ ฟันนิเมชัน เคยสตรีมซีรีส์ดังกล่าวนอกเอเชีย Mighty Media ถือครองลิขสิทธิ์เผยแพร่ในภูมิภาเอเชียตะวันออกเฉียงใต้ ซีรีส์อนิเมะแบ่งการออกอากาศเป็น 2 คอร์ (2 ฤดูกาล)
เมื่อวันที่ 15 มิถุนายน พ.ศ. 2564 การวางจำหน่ายซีรีส์บลูเรย์ถูกยกเลิกเนื่องจาก "สาเหตุหลายประการ" เมื่อวันที่ 26 พฤษภาคม พ.ศ. 2565 ครันชีโรล ได้ประกาศว่าพวกเขาจะเริ่มสตรีมซีรีส์นี่้ในวันที่ 7 มิถุนายน พร้อมเสียงพากย์ภาษาอังกฤษ
คอลิน เบอร์เดตต์

คอลิน เจมส์ เบอร์เดตต์ (4 มกราคม ค.ศ. 1931 – 2 มีนาคม ค.ศ. 2025) เป็นนักบาสเกตบอลชาวออสเตรเลียที่เข้าแข่งขันประเภทชายในโอลิมปิกฤดูร้อน 1956 เขาเสียชีวิตในวันที่ 2 มีนาคม ค.ศ. 2025 ด้วยอายุ 94 ปี
ปัสกูชัน

ปัสกูชัน  เป็นนครและหน่วยเทศบาลในเทศมณฑลติรานา ประเทศแอลเบเนีย ในการปฏิรูปการปกครองท้องถิ่น ค.ศ. 2015 ปัสกูชันกลายเป็นหน่วยงานเทศบาลของเทศบาลกาเมิซ โดยมีประชากรตามสำมะโน ค.ศ. 2023 ที่ 34,398 คน
มาร์กเทิล

มาร์กเทิล  หรือมีชื่อเรียกอย่างไม่เป็นทางการว่า มาร์กเทิลอัมอินน์ ("ตลาดเล็กริมแม่น้ำอินน์") เป็นหมู่บ้านและเทศบาลตลาดในรัฐบาวาเรีย ประเทศเยอรมนี ตั้งอยู่ใกล้ชายแดนประเทศออสเตรีย ตรงอำเภออัลเทิตทิงของโอเบอร์ไบเอิร์น เมืองที่มีชื่อเสียงที่อยู่ใกล้สุดคืออัลเทิตทิง มาร์กเทิลมีประชากรประมาณ 2,800 คน
มาร์กเทิลเป็นบ้านเกิดของโยเซฟ อาลอยซีอุส รัทซิงเงอร์ (1927–2022) หรือรู้จักกันในพระนามสมเด็จพระสันตะปาปาเบเนดิกต์ที่ 16
กัสท์อาร์ไบเทอร์

กัสท์อาร์ไบเทอร์ (รูปเดียวกันทั้งเอกพจน์และพหูพจน์) หมายถึงคนงานต่างชาติหรืออพยพ โดยเฉพาะอย่างยิ่งกลุ่มที่ย้ายมายังเยอรมนีตะวันตกระหว่างปี 1955-1973 ภายใต้โครงการคนงานแขก (กัสท์อาร์ไบเทอร์โพรกรัม) ของรัฐ คนงานเหล่านี้มักถือว่าเป็นผู้อพยพชั่วคราว เพราะสถานะการเป็นผู้อยู่อาศัยในประเทศปลายทางมักยังไม่ได้รับการประเมินให้ได้รับสถานะถาวร#เปลี่ยนทาง ประเทศอื่น ๆ นอกจากเยอรมนีมีโครงการที่คล้ายกัน เช่น เนเธอร์แลนด์และเบลเยียมซึ่งเรียกว่าโครงการ กัทส์อาร์ไบเดอร์ , ในสวีเดน เดนมาร์ก และนอร์เวย์ ซึ่งเรียกว่าโครงการ อาร์เบ็ทส์ครัฟท์ส์อินวันดรีย์  และในเอยรมนีตะวันออกที่ในอดีตเรียกคนงานกลุ่มนี้ว่า แฟร์ทรักซ์อาร์ไบเทอร์  ส่วนในสมัยนาซีเรียกว่า เฟริมท์อาร์ไบเทอร์ (คนงานต่างชาติ)
ในรัสเซียใช้คำคล้ายกันคือ กัสตาร์เบย์เตอร์  โดยเฉพาะอย่างยิ่งสำหรับคนงานต่างชาติที่มาจากประเทศอดีตโซเวียตหรือโลกที่สาม
ขบวนการไรชส์บัวร์เกอร์

ขบวนการไรชส์บัวร์เกอร์ (ไรชส์บัวร์เกอร์เบเวกุง, , #เปลี่ยนทาง) ที่ซึ่งสมาชิกเรียกว่า ไรชส์บัวร์เกอร์ ((#เปลี่ยนทาง, รูปเดียวกันเอกพจน์และพหูพจน์) เป็นกลุ่มแก้ประวัติศาสตร์และผิดต่อรัฐธรรมนูญของเยอรมนีที่ปฏิเสธสถานะทางกฎหมายของรัฐเยอรมนีสมัยใหม่ซึ่งคือ สหพันธรัฐเยอรมนี แต่เชื่อมั่นในจักรวรรดิเยอรมันว่ามีสถานะถูกต้อง
คตินี้โดยทั่วไปมีที่มาจากความเชื่อว่าจักรวรรดิเยอรมัน ไม่ได้กลายมาเป็นสหพันธรัฐเยอรมนีโดยถูกต้องผ่านการสืบทอดสถานะของรัฐ ในทางกลับกัน คตินี้เชื่อว่าจักรวรรดิเยอรมันยังคงอยู่ภายใต้เขตแดนเดิมจากก่อนสงครามโลกทั้งสองครั้ง และรัฐบาลเยอรมนีปัจจุบันถือว่าไม่มีสถานะทางกฎหมาย 
สมาชิกไรชส์บัวร์เกอร์มีประวัติมีส่วนในความรุนแรงและอาชญากรรมมากมาย และปัจจุบันสำนักงานพิทักษ์รัฐธรรมนูญแห่งรัฐตรวจตราองค์กรที่เกี่ยวข้องในฐานะองค์การสุดโด่ง#เปลี่ยนทาง สำนักงานฯ คาดการณ์จำนวนบุคคลที่เป็นส่วนหนึ่งของขบวนการนี้ในเยอรมนีอยู่ที่ 21,000 คน ณ เดือนกรกฎาคม 2021 ในเดือนธันวาคม 2022 ตำรวจเยอรมันจับกุมสมาชิกไรชส์บัวร์เกอร์ 25 คน ซึ่งถูกกล่าวหาว่าวางแผนก่อการรัฐประหารรัฐบาลเยอรมัน ในบรรดาผู้ถูกจับกุมคือ ไฮน์ริคที่สิบสาม พรินซ์ร็อยส์ ซึ่งหากการรัฐประหารสำเร็จจะขึ้นรับตำแหน่งประมุขแห่งรัฐ
นอกจากคติความเชื่อข้างต้นแล้ว สมาชิกขบวนการนี้ยังได้รับการบรรยายว่ามีคติต้านยิว เช่น องค์การเกอไอน์เทอด็อยเชอฟึลเคอร์อยุท์ชเท็มเมอ  ซึ่งถูกตัดสินผิดกฎหมายในปี 2020 และสนับสนุนแนวคิดว่าคนยิวและมุสลิมไม่มีสิทธิในทรัพย์สินหรือสิทธิมนุษยชน
ชาตินิยมบาวาเรีย

ชาตินิยมบาวาเรีย เป็นแนวคิดชาตินิยมทางการเมืองที่เสนอว่าชาวบาวาเรียเป็นรัฐและสนับสนุนความเป็นอันหนึ่งอันเดียวกันระหว่างชาวบาวาเรีย ปรากฏการณ์นี้ปรากฏอย่างเด่นชัดมาตั้งแต่การผนวกรวมราชอาณาจักรบาวาเรียเข้ากับจักรวรรดิเยอรมันในปี 1871 กลุ่มชาตินิยมบาวาเรียมองว่าข้อแลกเปลี่ยนที่บาวาเรียต้องยอมรับในการผนวกเข้ากับเอรมนีในปี 1871 นั้นมีประเด็นที่เป็นที่โต้เถียง ไปจนถึงการเรียกร้องการเป็นเอกราชของรัฐบาวาเรีย 
ภายหลังเยอรมนีพ่ายแพ้ในสงครามโลกครั้งที่หนึ่ง คติชาตินิยมบาวาเรียยิ่งได้รับความนิยมสูงขึ้นโดยเฉพาะในหมู่ขบวนการการเมืองปฏิรูปนิยมและพวกปฏิกิริยา หลังการล่มสลายชองออสเตรีย-ฮังการีหลังสงครามโลกครั้งที่หนึ่ง ได้มีการเสนอสาธารณรัฐออสเตรียให้เข้าร่วมกับบาวาเรีย ในช่วงเวลานั้น รัฐบาลบาวาเรียมีความสนใจเป็นพิเศษในการผนวกรวมพื้นที่ทีร็อลเหนือและออสเตรียบนเข้ากับบาวาเรีย กรณีนี้ถือเป็นหนึ่งในประเด็นสำคัญของเหตุการณ์สืบเนื่องหลังสงครามโลกครั้งที่หนึ่ง ที่ซึ่งชาวทีร็อลเหนือของออสเตรียจำนวนมากแสดงเจตจำนงเข้าร่วมกับบาวาเรีย
ในทศวรรษ 1950 พรรคบาวาเรียกลายมาเป็นผู้เล่นสำคัญในการเมืองรัฐบาวาเรีย โดยได้รับคะแนนเสียง 5-20% ในการเลือกตั้งทั้งระดับรัฐและประเทศ รวมถึงเคยเป็นพันธมิตรของรัฐบาลรัฐภายใต้รัฐบาลของวิลเฮล์ม ฮึกเนอร์ ในปี 1954 ถึง 1957 ก่อนจะเสียฐานนิยมลงในทศวรรษถัด ๆ มา โดย ณ ปี 2013 พรรคได้รับคะแนนเสียง 2.1% ในการเลือกตั้งระดับรัฐ
ในผลการสำรวจปี 2017 โดยยูโกฟ ชาวบาวาเรีย 32 เปอร์เซ็นต์ สนับสนุนการแยกตัวเผ็นเอกราชของบาวาเรียจากเยอรมนี
พระสนม (จีน)

พระสนมจีน หรือ ซู่เฟย (庶妃) เป็นคำเรียกพระสนมในประเทศจีน และในช่วงต้นราชวงศ์ชิงยังเป็นคำเรียกร่วมพระภรรยาของจักรพรรดิที่มิใช่เจ้านาย มีสถานะคล้ายกับภรรยาน้อย หรืออนุภรรยาของสามัญชน
ธรรมเนียมวังหลังในสมัยราชวงศ์สุย และราชวงศ์ถัง ภรรยาของฮ่องเต้ที่มีฐานันดรศักดิ์ที่ต่ำกว่าผิน (嬪) ลงไป เช่น เจี๋ยอวี๋ (婕妤), เหม่ยเหริน (美人), ไฉเหริน (才人) ถูกจัดว่าเป็นบรรดาศักดิ์ของพระสนมทั้งสิ้น
ธรรมเนียมวังหลังราชวงศ์หมิง พระอัครมเหสีของจักรพรรดิ เรียกว่าจักรพรรดินี (皇后) รองลงมาคือเหล่าพระมเหสี ได้แก่ หวงกุ้ยเฟย (皇贵妃), กุ้ยเฟย (贵妃), เฟย (妃), ผิน (嫔) และต่ำลงมาคือพระสนม ซึ่งมีบรรดาศักดิ์ ได้แก่ เจี๋ยอวี๋ (婕妤), เจาหยี (昭儀), กุ้ยเหริน (貴人), เหม่ยเหริน (美人) เป็นต้น
พระสนมแม้จะเป็นพระภรรยาของจักรพรรดิ แต่ก็ไม่ได้มีพระตำหนักเป็นของตนเอง และไม่มีพระราชพิธีสถาปนาในราชสำนัก เพราะอภิสิทธิ์เหล่านี้สงวนไว้เพียงเหล่าพระมเหสี และพระอัครมเหสีผู้เป็นพระภรรยาเจ้าเท่านั้น ที่มีพระราชพิธีสถาปนาพระเกียรติยศได้
สำหรับพระสนม เมื่อจักรพรรดิเสด็จสวรรคต จะต้องถูกฝังเพื่อไปรับใช้พระองค์ แต่ถ้าหากมีพระสนมที่เหลือรอด ไม่ได้ถูกฝังไปพร้อมจักรพรรดิ เมื่อพระสนมเหล่านี้ถึงแก่กรรม จะมีพิธีศพโดยการเผาแทนการฝัง
จักรพรรดินีอู๋ถูกจักรพรรดิเฉิงฮว่าปลดเป็นสามัญชน เมื่อท่านถึงแก่กรรมจึงเกือบถูกเผาศพ เพราะไม่ได้เป็นเฟยผิน
มีเพียงพระมเหสีชั้นผินขึ้นไปเท่านั้น จึงจะได้รับการจัดพระราชพิธีพระศพตามธรรมเนียมของราชวงศ์ เช่น พระนางหยางฉางผิน (杨常嫔) พระมเหสีชั้นผินในจักรพรรดิเจียจิ้ง และพระนางหวังซีเฟย (王僖妃) พระมเหสีชั้นเฟยในจักรพรรดิว่านลี่ เป็นต้น ซึ่งสมาชิกในตระกูลของพระมเหสีอาจได้รับตำแหน่ง บรรดาศักดิ์ หรือเกียรติยศอื่นๆ ในฐานะพระญาติฝ่ายพระมเหสีของจักรพรรดิ
มัคซีมีลีอาน คาร์ล เจ้าชายที่ 6 แห่งทวร์นและทัคซิส

มัคซีมีลีอาน คาร์ล เจ้าชายที่ 6 แห่งทวร์นและทัคซิส (พระนามเต็ม:มัคซีมีลีอาน คารืล; 3 พฤศจิกายน พ.ศ. 2345 – 10 พฤศจิกายน พ.ศ. 2414) ทรงเป็น พระองค์ที่ 6 โดยดำรงพระอิสริยยศระหว่างปี พ.ศ. 2370 - พ.ศ. 2414 เป็นระยะเวลา 44 ปี
พระประวัติิ.
พระองค์ประสูติเมื่อวันที่ 3 พฤศจิกายน พ.ศ. 2345 เป็นพระโอรสพระองค์รองสุดท้องใน คาร์ล อเล็กซานเดอร์ เจ้าชายที่ 5 แห่งทวร์นและทัคซิส และ ดัชเชสเตเรซาเมคเลินบวร์ค-ชเตรลิทซ์ โดยทรงมีพระพี่น้องร่วมพระครรภ์ คือ เจ้าหญิงชาร์ล็อตต์ ลูอีเซอ , เจ้าชายเกออร์ค คาร์ล (สิ้นพระชนม์ด้วยพระชันษาไม่ถึง 1 ปี) , เจ้าหญิงมารีอา เตเรซาแห่งทวร์นและทัคซิส (1794–1874) (พระบรรพบุรุษใน โกลรีอา เจ้าหญิงแห่งทวร์นและทัคซิส) , เจ้าหญิงลูอีเซอ ฟรีแดริกา , เจ้าหญิงมารีอา โซฟีอาแห่งทวร์นและทัคซิส และ เจ้าชายฟรีดริช วิลเฮ็ล์ม พระองค์ทรงเป็นพระภาคิไนย (หลานน้า) ในสมเด็จพระราชินีลูอีเซอแห่งปรัสเซีย และ ส่งผลให้พระองค์เป็นพระญาติชั้นแรกใน พระเจ้าฟรีดริช วิลเฮ็ล์มที่ 4 แห่งปรัสเซีย , จักรพรรดิวิลเฮ็ล์มที่ 1 แห่งเยอรมนี และ อะเลคซันดรา เฟโอโดรอฟนาแห่งรัสเซีย (ชาร์ล็อทเทอแห่งปรัสเซีย)
เมื่อพระชันษา 9 ปี ทรงได้รับตำแหน่งรองผู้หมวดในกองทหารม้าที่ 4 ของไบเออร์ริสเชน เชเวอออเลเกอร์ส-รีเจียน โคนิก หลังจากทรงสำเร็จการศึกษาจากสถาบันการศึกษาของประเทศสวิตเซอร์แลนด์ เป็นเวลา 4 ปี ทรงเข้าร่วมกองทัพบาวาเรียเมื่อวันที่ 25 สิงหาคม พ.ศ. 2365 หลังจากพระบิดาสิ้นพระชนม์ในปี พ.ศ. 2370 พระองค์จึงทรงลาออกจากกองทัพ และมาดำรงพระอิสริยยศเจ้าชายพระประมุขแห่งทวร์นและทัคซิส โดยมีพระมารดาคอยประทานคำปรึกษา 
เสกสมรส.
พระองค์ทรงเสกสมรสครั้งแรกกับ บารอเนสวิลเฮลมีเนอแห่งดอร์นบวร์ค เมื่อวันที่ 24 สิงหาคม พ.ศ. 2371 โดยงานเสกสมรสจัดขึ้น ณ เมืองเรเกินส์บวร์ค ทั้งคู่ มีพระบุตรคือ
ต่อมาพระชายาพระองค์แรกสิ้นพระชนม์ไปในปี พ.ศ. 2378 จากพระอาการประชวร ขณะมีพระชันษา 32 ปี ทำให้พระองค์ทรงโศกเศร้าเสียพระทัยมาก ทรงสร้างสุสานแบบสถาปัตยกรรมฟื้นฟูกอทิก ประทานแก่พระชายาพระองค์แรก อันเป็นตัวแทนแห่งความรักของพระองค์ โดยต่อมา พระองค์ทรงเสกสมรสครั้งที่ 2 กับ เจ้าหญิงมาตีลด์ โซฟีแห่งเอิททิงเงิน-สปีลบวร์ค เมื่อวันที่ 24 มกราคม พ.ศ. 2382 โดยมีพระบุตรจากการเสกสมรสครั้งที่ 2 ถึง 12 พระองค์ คือ
ในปี พ.ศ. 2386 พระองค์พร้อมด้วยครอบครัว ได้ย้ายไปพระทับยัง อันเป็นที่ประทับใหม่ของราชวงศ์ทวร์นและทัคซิส ในเมือง ต่อมาพระราชวังโดนาสเตาฟถูกทำลายจนหมดสิ้นในเหตุเพลิงไหม้เมื่อวันที่ 4 มีนาคม พ.ศ. 2423
ธุรกิจไปรษรีย์.
ในปี พ.ศ. 2370 ทรงเป็นเจ้าของธุรกิจเอกชน ซึ่งมีสำนักงานใหญ่อยู่ที่เมืองแฟรงก์เฟิร์ต ถัดจากพระบิดา ต่อมาราชอาณาจักรปรัสเซียผนวกกับเสรีนครแฟรงก์เฟิร์ต เข้าเป็นส่วนหนึ่งในปี พ.ศ. 2409 และบังคับขายธุรกิจของพระองค์ ในราคาร์สามล้านเหรียญสหรัฐ ยุคของการผูกขาดธุรกิจไปรษณีย์ของราชวงศ์ทวร์นและทัคซิส ก็สิ้นสุดลง การส่งมอบกิจการเกิดขึ้นในวันที่ 1 กรกฎาคม พ.ศ. 2410
โคเอะ

โคเอะ  เป็นผู้จัดจำหน่ายเกมและผู้พัฒนาวิดีโอเกมสัญชาติญี่ปุ่นที่ก่อตั้งขึ้นในปี ค.ศ. 1978 บริษัทมีชื่อเสียงในด้านเกมจำลองประวัติศาสตร์โดยอิงจากนวนิยายสามก๊ก 
บริษัทประสบความสำเร็จอย่างล้นหลามจากเกมแนวแอ็กชั่นอิงประวัติศาสตร์หลายเกม ซึ่งเกมหลัก ๆ คือซีรีส์ "ไดนาสตีวอริเออร์" และ "ซามูไรวอริเออร์" หรือที่เรียกอีกอย่างหนึ่งว่าซีรีส์มูโซ นอกจากนี้ โคเอะยังเป็นเจ้าของแผนกที่เรียกว่ารูบีปาร์ตีซึ่งเน้นไปที่เกมโอโตเมะ
เมื่อวันที่ 1 เมษายน ค.ศ. 2009 โคเอะได้ควบรวมกิจการเข้ากับเทคโมเพื่อก่อตั้งเทคโมโคเอะโฮลดิงส์ (ต่อมาเปลี่ยนชื่อเป็นโคเอะเทคโม) หลังจากดำเนินกิจการเป็นบริษัทในเครือของเทคเป็นเวลา 1 ปีเต็ม โคเอะก็ได้ควบรวมกิจการกับเทคโมเมื่อวันที่ 1 เมษายน ค.ศ. 2010 และรวมทั้งสองบริษัทเป็นหนึ่งเดียวภายใต้ชื่อเทคโมโคเอะเกมส์ (โดยที่โคเอะเป็นบริษัทที่ยังอยู่)
นาบิล อานาน

นาบิล อานาน เป็นนักมวยไทยชาวไทย-ฝรั่งเศส-แอลจีเรีย เขาเป็นอดีตแชมป์โลกมวยไทยเยาวชนของสหพันธ์มวยไทยนานาชาติ ก่อนหน้านี้เขาเคยแข่งขันและเหว่ในศึก World Lethwei Championship และปัจจุบันได้เซ็นสัญญากับวันแชมเปียนชิพ โดยเป็นแชมป์โลกมวยไทยรุ่นแบนตัมเวตของวัน
ประวัติ.
นาบิล อานาน เกิดเมื่อวันที่ 30 เมษายน พ.ศ. 2547 ที่ เมือง มาร์กเซยฝรั่งเศส โดยมีแม่เป็นชาวไทยและพ่อเป็นชาวฝรั่งเศสซึ่งมีเชื้อสายแอลจีเรีย เขาเริ่มฝึกศิลปะการต่อสู้ตั้งแต่อายุ 7 ขวบด้วยเทควันโดและคาราเต้ เขาเริ่มฝึกมวยไทยตั้งแต่อายุ 11 ขวบที่ค่ายเพชรรุ่งเรือง ปัจจุบันเขาอยู่ภายใต้สัญญากับ Venum และฝึกซ้อมอยู่ที่ค่าย Venum Muay Thai ในเมืองพัทยา ภายใต้การดูแลของ Mehdi Zatout ตั้งแต่อายุ 14 ปี
มาร์เก็ด เอ็สลี

มาร์เก็ด เอ็สลี (มีนาคม ค.ศ. 1949 – 1 มีนาคม ค.ศ. 2025) เป้นนักแสดงชาวเวลส์ที่เป็นที่รู้จักจากการแสดงเป็น Nansi Furlong ในละครโทรทัศน์ภาษาเวลส์เรื่อง "Pobol y Cwm"
ชีวิตและอาชีพ.
มาร์เก็ด เอ็สลี ชาลส์-วิลเลียม (Marged Esli Charles-Williams) เติบโตที่ฟาร์ม Bodfeillion ในกวัลค์ไม แองเกิลซีย์ พ่อของเธอเป็นกัปตันในกองทัพบกสหราชอาณาจักร มาร์เก็ดเสียชีวิตในวันที่ 1 มีนาคม ค.ศ. 2025 ด้วยอายุ 75 ปี
โกล โอราร์

โกล โอราร์ (15 มีนาคม ค.ศ. 1999 –) เป็นกองหน้าฮอกกี้น้ำแข็งระดับอาชีพชาวฝรั่งเศสประจำทีมนิวยอร์กไซเรนส์ในโพรเฟสชันเนิลวีเมนส์ฮอกกีลีก (PWHL) และทีมชาติฝรั่งเศส
การแข่งระดับอาชีพ.
ผลงานระดับพรี-คอลเลจ.
ในฤดูกาล 2013–2014 โอราร์ได้ลงแข่งในลีกฮอกกี้น้ำแข็งหญิงฝรั่งเศส ซึ่งเป็นลีกฮอกกี้น้ำแข็งหญิงระดับสูงสุดของประเทศ ในฤดูกาลที่เริ่มต้นเมื่อเธออายุเพียง 14 ปี เธออยู่ในอันดับสองของผู้ทำประตูในลีก โดยทำได้ 17 ประตู และทำ 24 คะแนน จาก 11 เกม
โอราร์เข้าเรียนที่สถาบันเวอร์มอนต์ ซึ่งนอกจากการเล่นฮอกกี้แล้ว เธอยังเล่นฟุตบอล, ซอฟต์บอล และเทนนิส โดยในฤดูกาล 2017–2018 ทีมเวอร์มอนต์คว้าแชมป์การแข่งสภากีฬาโรงเรียนเตรียมแห่งนิวอิงแลนด์ (NEPSAC) และโอราร์ได้รับเลือกให้เป็นผู้เล่นทรงคุณค่าของลีกดังกล่าว
ละแวกบ้าน

ละแวกบ้าน หรือ ย่าน (ภาษาอังกฤษแบบเครือจักรภพ: neighbourhood, ภาษาอังกฤษแบบอเมริกัน; neighborhood) คือชุมชนตามพื้นที่ทางภูมิศาสตร์ภายในเมืองใหญ่ นคร หรือพื้นที่ชนบท บางครั้งประกอบด้วยถนนสายเดียวและอาคารต่าง ๆ เรียงรายอยู่ตามถนนสายนั้น ละแวกบ้านและย่านต่าง ๆ มักจะเป็นชุมชนสังคมที่การปฏิสัมพันธ์แบบมีแบบเผชิญหน้ากันเป็นอย่างมากระหว่างคนในชุมชน 
นักวิจัยยังไม่สามารถตกลงกันได้ว่าคำจำกัดความที่แน่นอนคืออะไร แต่สิ่งต่อไปนี้อาจใช้เป็นจุดเริ่มต้นได้: "โดยทั่วไปแล้ว ละแวกบ้านจะมีการกำหนดในเชิงพื้นที่ว่าเป็นพื้นที่ทางภูมิศาสตร์ที่เฉพาะเจาะจง และทำหน้าที่เป็นชุดของเครือข่ายสังคม ดังนั้นละแวกบ้านจึงเป็นหน่วยเชิงพื้นที่ที่เกิดปฏิสัมพันธ์ทางสังคมแบบเผชิญหน้ากัน ซึ่งเป็นสถานที่และสถานการณ์ของแต่ละคนที่ผู้อยู่อาศัยพยายามตระหนักถึงคุณค่าร่วมกัน การขัดเกลาทางสังคมของเยาวชน และรักษาการควบคุมทางสังคมที่มีประสิทธิภาพ"
คอลิด อัลอัสอัด

คอลิด มุฮัมมัด อัลอัสอัด (1 มกราคม ค.ศ. 1932 – 18 สิงหาคม ค.ศ. 2015) เป็นนักโบราณคดีชาวซีเรียที่เป็นหัวหน้าฝ่ายโบราณวัตถุสถานในเมืองโบราณแพลไมรา แหล่งมรดกโลกของยูเนสโก เขาดำรงตำแหน่งนี้เป็นเวลากว่า 40 ปี อัลอัสอัดถูกตัดหัวตามสาธารณะโดยกลุ่มไอซิสในวันที่ 18 สิงหาคม ค.ศ. 2015 ด้วยอายุ 83 ปี
ชีวิตช่วงต้น การศึกษา และครอบครัว.
อัลอัสอัดเกิดใน ค.ศ. 1932 ที่แพลไมรา ซึ่งเป็นบริเวณที่เขาใช้ชีวิตส่วนใหญ่ เขาได้รับประกาศนียบัตรด้านประวัติศาสตร์และได้รับการศึกษาที่มหาวิทยาลัยดามัสกัส อัลอัสอัดมีลูกชาย 6 คนและลูกสาว 5 คน หนึ่งในนั้นเขาตั้งชื่อว่า Zenobia ตามพระนามของราชินีผู้เป็นที่รู้จัก
อาชีพ.
โบราณคดี.
อนทำงาน อัลอัสอัดได้ขุดค้นและบูรณะแพลไมราโบราณ เขาดำรงตำแหน่งผู้ดูแลหลักของที่ตั้งแพลไมราใน ค.ศ. 1963 โดยดำรงตำแหน่งนี้มาเป็นเวลากว่า 40 ปี การสำรวจของเขาเน้นไปที่ปราการของแพลไมราในช่วงปลายคริสต์ศตวรรษที่ 3 และทำงานร่วมกับคณะโบราณคดีจากอเมริกา โปแลนด์ เยอรมนี ฝรั่งเศส และสวิสเซอร์แลนด์ ความสำเร็จของเขาคือการยกระดับแพลไมราให้เป็นแหล่งมรดกโลก เขาสามารถพูดภาษาแอราเมอิกได้เชี่ยวชาญ และแปลข้อความเป้นประจำจนกระทั่ง ค.ศ. 2011
อัลอัสอัดจัดนิทรรศการโบราณวัตถุแห่งแพลไมราตั้งแต่ ค.ศ. 1974 เป็นต้นมา
เมื่อเขาเกษียณใน ค.ศ. 2003 Walid ลูกชายของเขารับช่วงต่องานของพ่อที่แพลไมรา มีรายงานว่าทั้งสองถูกฝ่ายรัฐอิสลามคุมตัวในเดือนสิงหาคม ค.ศ. 2015 มีเพียงลูกชายเท่านั้นที่รอดชีวิต
การเมือง.
เชื่อกันว่าเขาเข้าร่วมกับพรรคบะอษ์สังคมนิยมซีเรียประมาณ ค.ศ. 1954 แต่ไม่เป็นที่กระจ่างว่าเขาเป็นผู้สนับสนุนรัฐบาลบัชชาร อัลอะซัดอย่างเด่นชัดหรือไม่ "The Economist" รายงานว่าบางคนอ้างว่าเขาเป็น "ผู้สนับสนุนที่มั่นคง" ของอัลอะซัด
เสียชีวิต.
ในเดือนพฤษภาคม ค.ศ. 2015 แพลไมราและเมืองโบราณที่อยู่ใกล้เคียงตกอยู่ภายใต้การควบคุมของรัฐอิสลาม อัลอัสอัดช่วยอพยพผู้คนออกจากพิพิธภัณฑ์ในเมืองก่อนที่กลุ่มรัฐอิสลามจะเข้ายึดครอง แต่เขาถูกจับกุมตัวไป ฝ่ายรัฐอิสลามจึงทรมานอัลอัสอัดพื่อพยายามค้นหาตำแหน่งของโบราณวัตถุที่เขาช่วยซ่อนไว้ เขาถูกสังหารที่แพลไมราตอนอายุ 83 ปีในวันที่ 18 สิงหาคม ค.ศ. 2015
มีรายงานว่าร่างของเขาถูกนำไปจัดแสดงที่แพลไมรา (ตัดมุร) ส่วนใหม่ และจากนั้นนำไปในส่วนเมืองเก่า ซึ่งทรัพย์สมบัติของเมืองถูกรัฐอิสลามทำลายทิ้งไปแล้ว
ในเดือนกุมภาพันธ์ ค.ศ. 2021 ฝ่ายซีเรียรายงานพบร่างกายของอัลอัสอัดในพื้นที่ชนบททางตะวันออกของแพลไมรา 10 กิโลเมตร
นอกจากอัลอัสอัดที่ถูกสังหารแล้ว Qassem Abdullah Yehya รองผู้อำนวยการห้องปฏิบัติการ DGAM ยังทำหน้าที่ปกป้องพื้นที่แพลไมรา และถูกกลุ่มรัฐอิสลามสังหารขณะปฏิบัติหน้าที่เมื่อวันที่ 12 สิงหาคม ค.ศ. 2015 ขณะนั้นเขามีอายุ 37 ปี
โกเซอ

โกเซอ  เป็นอดีตเทศบาลชนบทในที่ราบภาคกลางตรงภูมิภาคพื้นที่ลุ่มตะวันตกของประเทศแอลเบเนีย ตั้งอยู่ในเทศมณฑลติรานา ในการปฏิรูปการปกครองท้องถิ่น ค.ศ. 2015 โกเซอกลายเป็นเขตย่อยของเทศบาลโรโกฌิเนอ ประชากรในสำมะโน ค.ศ. 2011 อยู่ที่ 4,120 คน
โกโชริชต์

โกโชริชต์  เป็นหมู่บ้านในเทศมณฑลเอลบาซัน ประเทศแอลเบเนีย ภายหลังการปฏิรูปการปกครองท้องถิ่นใน ค.ศ. 2015 โกโชริชต์กลายเป็นส่วนหนึ่งของเทศบาลลิบรัฌด์ และอยู่ภายใต้หน่วยเทศบาลลูนิก
ประวัติประชากร.
โกโชริชต์ ("Kosharisht") ได้รับการระบุไว้ใน"defter"ของออตโตมันประจำ ค.ศ. 1467 ในฐานะหมู่บ้านในวีลาเยต Çermeniça โดยมี 6 ครัวเรือนที่ระบุเป็นตัวแทนหัวหน้าครัวเรือน ดังนี้: "Pop Miho", "Ivo Samuhrani", "Jovan Belobradi", "Qirkojan" (อาจเป็น "Qirko Jani"), "Gjergj Çenkari" และ "Nikolla Berishi"
เยโฮอาหาสแห่งอิสราเอล

เยโฮอาหาส ("Yəhō’āḥāz", มีความหมายว่า "พระยาห์เวห์ทรงยึดถือ") เป็นกษัตริย์ลำดับที่ 11 ของราชอาณาจักรอิสราเอลเหนือ และเป็นพระราชโอรสของเยฮู ("2 พงศ์กษัตริย์" 10:35; 13:1) พระองค์ครองราชย์เป็นเวลา 17 ปี 
ประวัติศาสตร์.
วิลเลียม เอฟ. ออลไบรท์ (William F. Albright) ระบุรัชสมัยของเยโฮอาหาสไว้ที่ 815–801 ปีก่อนคริสตกาล ส่วนเอ็ดวิน อาร์. ทีเลอ (Edwin R. Thiele) ระบุเป็น 814–798 ปีก่อนคริสตกาล
เรื่องเล่าในคัมภีร์ไบเบิล.
เรื่องราวใน 2 พงศ์กษัตริย์ระบุว่าเยโฮอาหาสทรงทำสิ่งชั่วร้ายในสายพระเนตรของพระยาห์เวห์ และประชาชนของพระองค์ปฏิบัติพิธีการทางศาสนาตามแบบอย่างของราชวงศ์เยโรโบอัมซึ่งรวมถึงการบูชาเสาของพระอาเช-ราห์ในสะมาเรีย ฮาซาเอลและเบนฮาดัดกษัตริย์ชาวอารัมทรงมีอำนาจเหนือเยโฮอาหาส (2 พงศ์กษัตริย์ 13:1–3). เยโฮอาหาสทูลวิงวอนพระยาห์เวห์ให้ทรงส่งผู้ช่วยมากปลดปล่อยอิสราเอลจากการกดขี่ของชาวอารัม พระยาห์เวห์จึงทรงประทานผู้ช่วยคนหนึ่งที่ไม่ระบุชื่อ ทำให้ชาวอารัมพ่ายแพ้ไป แต่ก็ทำให้เยโฮอาหาสทรงมีกองทัพที่เหลือเพียงทหารม้า 50 นาย รถรบ 10 คัน และทหารราบ 10,000 นาย
บับเย

บับเย  เป็นหมู่บ้านในเทศมณฑลเอลบาซัน ประเทศแอลเบเนีย หลังการปฏิรูปรัฐบาลท้องถิ่นใน ค.ศ. 2015 บับเยกลายเป็นส่วนหนึ่งของเทศบาลลิบรัฌด์ และอยู่ภายใต้หน่วยเทศบาลเชนเดอร์ลิบรัฌด์ 
ประวัติประชากร.
บับเย ("Babjani") ได้รับการระบุใน"defter" ของออตโตมันประจำปี 1467 ในฐานะที่อยู่อาศัยในวีลาเยต Çermeniça หมู่บ้านนี้มีทั้งหมด 30 ครัวเรือนที่แสดงด้วยหัวหน้าครัวเรือนดังนี้: "Klates Primigyri", "Pop" "Martini", "Gjon Bardi", "Gjergj Kallori", "Gjon Divori", "Gjin Deresi" ("Qorsi"), "Ishri Bardi", "Gjon Bujari", "Nikolla Gjeçi", "Gjin Mekshe", "Martin Brashini", "Todor Barçi", "Dimitri Barçi", "Minek Somini", "Gjergj Kolmaksi", "Gjon Kokla", "Pelgrin Bajishta", "Tolë Bujari", "Todor Bajishta", "Gjon Bosi", "Ishri Bujari", "Kostë Muriqi", "Mark Mazhi", "Pop Leka", "Andrije Bujari", "Gjergji" บุตรของ "Ilija", "Pal Kokla", "Tulani" บุตรของ "Gjin Barçi", "Gjon Shalësi" และ "Gjon Vlashiqi"
เชนเดอร์ลิบรัฌด์

เชนเดอร์ลิบรัฌด์  เป็นอดีตเทศบาลในเทศมณฑลเอลบาซัน ประเทศแอลเบเนีย เมื่อมีการปฏิรูปการปกครองส่วนท้องถิ่นใน ค.ศ. 2015 อดีตเทศบาลนี้กลายเป็นเขตย่อยของเทศบาลลิบรัฌด์ ประชากรตามสำมะโน ค.ศ. 2011 อยู่ที่ 8,551 คน หน่วยเทศบาลประกอบด้วยหมู่บ้านอาเรซ, บับเย, โดเริซ, Dragostunjë, Gizavesh, Kuterman, Librazhd Katund, Librazhd Qendër, Marinaj, Qarishte, Spathar และ Togez
เจ้าหญิงเอลีซาเบ็ท มารีอาแห่งทวร์นและทัคซิส

เจ้าหญิงเอลีซาเบ็ท มารีอาแห่งทวร์นและทัคซิส หรือ เจ้าหญิงเอลีซาเบ็ท มารีอา ดัชเชสแห่งบรากังซา (พระนามเต็ม: เอลีซาเบ็ท มารีอา มัคซีมีลีอานา; 28 พฤษภาคม พ.ศ. 2403 – 7 กุมภาพันธ์ พ.ศ. 2424) ทรงเป็นเจ้าหญิงแห่งราชวงศ์เยอรมัน สาชา และเป็นพระภาคิไนย (หลานน้า) ในจักรพรรดินีเอลีซาเบ็ทแห่งออสเตรีย
พระประวัติ.
เจ้าหญิงเอลีซาเบ็ท มารีอา ประสูติเมื่อวันที่ 28 พฤษภาคม พ.ศ. 2403 เป็นพระธิดาพระองค์รองใน มัคซีมีลีอาน อันตอน เจ้าชายรัชทายาทแห่งทวร์นและทัคซิส และ ดัชเชสเฮเลเนอในบาวาเรีย (พระโสทรเชษฐภคินีในจักรพรรดินีเอลีซาเบ็ทแห่งออสเตรีย) ทรงมีพระพี่น้องร่วมพระครรภ์ คือ เจ้าหญิงหลุยส์แห่งทวร์นและทัคซิส , มัคซีมีลีอาน มารีอา เจ้าชายที่ 7 แห่งทวร์นและทัคซิส และ อัลแบร์ท เจ้าชายที่ 8 แห่งทวร์นและทัคซิส
พระองค์ทรงเสกสมรสกับ เจ้าชายมีแกล ดยุกแห่งบรากังซา พระราชโอรสพระองค์เดียวในพระเจ้ามีแกลแห่งโปรตุเกส เมื่อวันที่ 17 ตุลาคม พ.ศ. 2420 โดยงานเสกสมรส จัดขึ้น ณ เรเกินส์บวร์ค ทั้งคู่ มีพระบุตร 3 พระองค์ คือ
หลังจากเสกสมรสแล้ว ทั้ง 2 ทรงย้ายไปประทับ ณ ออสเตรีย ซึ่งในวันที่ 22 กันยายน พ.ศ. 2421 ภายหลังมีพระประสูติกาลพระโอรสพระองค์แรกแล้ว พระพลานามัยของพระองค์ก็ย่ำแย่ลง และสิ้นพระชนม์เมื่อวันที่ 7 กุมภาพันธ์ พ.ศ. 2424 สิริพระชันษา 20 ปี ภายหลังมีพระประสูติกาลพระธิดาพระองค์เล็กได้ไม่นาน โดยภาบหลังการสิ้นพระชนม์ของพระองค์ ดัชเชสเฮเลเนอในบาวาเรีย พระมารดา ทรงเสียพระทัยมาก ทรงปรากฏพระองค์ต่อหน้าสาธารณชนน้อยลง ขณะที่พระสวามี ทรงเสกสมรสใหม่ ในปี พ.ศ. 2436
มาร์ก กาซาโด

มาร์ก กาซาโด ตอร์รัส (เกิด 14 กันยายน ค.ศ. 2003) เป็นนักฟุตบอลชาวสเปน ปัจจุบันลงเล่นในตำแหน่งกองกลางตัวรับ ให้แก่บาร์เซโลนา สโมสรในลาลิกา และทีมชาติสเปน
สโมสรอาชีพ.
กาซาโด เกิดในแซ็งเปเรเดบิลามาฆอร์ บาร์เซโลนา แคว้นกาตาลุญญา กาซาโด เติบโตมาจากทีมเยาวชนของบิลามาฆอร์ แซ็งเซโลนิ กราโนเยร์ส และดามม์ เข้าย้ายเข้าสู่ทีมเยาวชนของบาร์เซโลนา ขณะอายุ 13 ปี ในปี ค.ศ. 2016 เขาเป็นกัปตันของทีมเยาวชน A ซึ่งเขาช่วยให้ทีมคว้าแชมป์ลีกและโกปาเดกัมเปโอเนส ในฤดูกาล 2020–21 นอกจากนี้ เขายังได้ถูกส่งเป็นผู้เล่นสำรองของบาร์เซโลนาอัตเลติก ซึ่งเป็นทีมสำรองของสโมสร 5 ครั้ง ในปี ค.ศ. 2021 และได้รับการคัดเลือกเข้าสู่ทีมอย่างเป็นทางการในฤดูร้อน ค.ศ. 2022. ในวันที่ 5 กรกฎาคม ค.ศ. 2022 เขาขยายสัญญาของเขากับสโมสรจนถึง มิถุนายน ค.ศ. 2024
ในวันที่ 27 สิงหาคม ค.ศ. 2022 เขาได้ลงเล่นให้แก่บาร์เซโลนาอัตเลติกเป็นนัดแรก ในนัดที่เอาชนะกัสเตยอน 3–2 ในปริเมราเฟเดราซิออน ในวันที่ 1 พฤศจิกายน ค.ศ. 2022 กาซาโดได้ลงเล่นให้แก่บาร์เซโลนาชุดใหญ่เป็นนัดแรก ในนัดยูฟ่าแชมเปียนส์ลีก รอบแบ่งกลุ่ม ซึ่งเอาชนะวิกโตริยาเปิลแซ็ญ 5–1 จากการเปลี่ยนตัวลงมาแทนฟร็องก์ เกซีเย ซึ่งได้รับบาดเจ็บ ในนาทีที่ 67 โดยลงเล่นจนจบนัด
ในฤดูกาล 2023–24 กาซาโด ได้รับตำแหน่งกัปตันของบาร์เซโลนาอัตเลติก เขาได้ลงฝึกซ้อมร่วมกับทีมชุดใหญ่ในขณะที่ยังคงลงเล่นกับทีมชุดสำรอง ในวันที่ 17 มีนาคม ค.ศ. 2024 เขาได้ลงเล่นในลาลิกานัดแรก ในนัดที่พบกับอัตเลติโกมาดริด ที่เอสตาดิโอเมโตรโปลิตาโน จากการเปลี่ยนตัวลงมาแทนเอกตอร์ ฟอร์ต ในนาทีที่ 82 ก่อนที่ ในวันที่ 17 สิงหาคม ค.ศ. 2024 ในนัดแรกของลาลิกา ฤดูกาล 2024–25 เขาจะได้ลงเล่นเป็นตัวจริงนัดแรกให้แก่ทีม และได้ลงเล่นจนจบนัดช่วยให้ทีมเอาชนะบาเลนเซีย 2–1 
ในวันที่ 12 มกราคม ค.ศ. 2025 กาซาโด ได้ลงเล่นในเอลกลาซิโก ในรายการซูเปร์โกปาเดเอสปัญญา 2025 นัดชิงชนะเลิศตลอดทั้งนัด ช่วยให้ทีมเอาชนะเรอัลมาดริด 1–5 ทำให้เขาคว้าแชมป์แรกในระดับอาชีพของเขา กาซาโด ทำประตูแรกให้แก่บาร์เซโลนาชุดใหญ่ได้ ในวันที่ 2 มีนาคม ค.ศ. 2025 ในนัดที่เอาชนะเรอัลโซซิเอดัด 4–0 ที่โอลิมปิกยูอิส กุมปัญส์
ระดับทีมชาติ.
เยาวชน.
กาซาโด ลงเล่นให้แก่ทีมชาติสเปน มาตั้งแต่รุ่นเยาวชนอายุไม่เกิน 16 ปี และ 17 ปี ในปี ค.ศ. 2019 ก่อนที่เขาจะได้ลงเล่นให้แก่ทีมรุ่นอายุไม่เกิน 21 ปี ในวันที่ 15 ตุลาคม ค.ศ. 2024 ในนัดที่เอาชนะมอลตา 6–0 ในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2025 รอบคัดเลือก
ชุดใหญ่.
กาซาโด ได้รับเลือกจากลุยส์ เด ลา ฟูเอนเต ให้เป็นหนึ่งใน 26 รายชื่อผู้เล่นในการแข่งขันยูฟ่าเนชันส์ลีก นัดที่พบกับเดนมาร์ก และสวิตเซอร์แลนด์ ในวันที่ 15 และ 18 พฤศจิกายน ค.ศ. 2024 เขาจึงได้ลงเล่นเป็นนัดแรกให้แก่ทีมชาติชุดใหญ่ ในนัดที่เอาชนะเดนมาร์ก ที่โคเปนเฮเกน 2–1 จากการเปลี่ยนตัวลงมาแทนมาร์ติน ซูบิเมนดิ ในนาทีที่ 70
ลักษณะการลงเล่น.
กาซาโด ลงเล่นในตำแหน่งกองกลางตัวรับเป็นหลัก แต่ยังสามารถลงเล่นในตำแหน่งแบ็กขวา และเซ็นเตอร์แบ็ก กาซาโด โดดเด่นในการส่งบอล การป้องกัน และความชำนาญทางเทคนิค รวมถึง ความขยันไล่เอาบอลกลับมาครอบครอง เขาเป็นผู้เล่นที่ควบคุมบอลได้เป็นอย่างดี มีความขยัน มุ่งมั่น และจริงจังในสนาม
 "ณ วันที่ นัดล่าสุดที่ลงเล่นวันที่ 16 มีนาคม ค.ศ. 2025"
 "ณ วันที่ นัดล่าสุดที่ลงเล่นวันที่ 18 พฤศจิกายน ค.ศ. 2024"
เกียรติประวัติ.
บาร์เซโลนา
เอปสัน

ไซโก เอปสัน คอร์ปอเรชัน  รู้จักกันทั่วไปในชื่อ เอปสัน เป็นบริษัทอิเล็กทรอนิกส์ข้ามชาติของญี่ปุ่นและเป็นหนึ่งในผู้ผลิตเครื่องพิมพ์ที่ใหญ่ที่สุดในโลก มีสำนักงานใหญ่อยู่ที่เมืองซูวะ จังหวัดนางาโนะ
ประวัติ.
ต้นกำเนิด.
รากฐานของบริษัทไซโก เอปสัน ย้อนกลับไปถึงบริษัทที่ชื่อว่าไดวะ โคเงียว ซึ่งก่อตั้งขึ้นในเดือนพฤษภาคม ค.ศ. 1942 โดยฮิซาโอะ ยามาซากิ เจ้าของร้านนาฬิกาท้องถิ่นและอดีตพนักงานของ K. Hattori ในเมืองซูวะ จังหวัดนางาโนะ ได้รับการสนับสนุนจากการลงทุนจากตระกูลฮัตโตริ (ผู้ก่อตั้งไซโกกรุป) และเริ่มต้นจากการเป็นผู้ผลิตชิ้นส่วนนาฬิกาสำหรับไดนิ ไซโกชะ (ปัจจุบันคือ Seiko Instruments) บริษัทเริ่มดำเนินการในโกดังมิโซะที่ได้รับการปรับปรุงใหม่ขนาด 230 ตารางเมตร (2,500 ตารางฟุต) โดยมีพนักงาน 22 คน
ในปี ค.ศ. 1943 ไดนิ ไซโกชะก่อตั้งโรงงานในเมืองซูวะเพื่อผลิตนาฬิกาไซโกร่วมกับไดวะ โคเงียว ในปี ค.ศ. 1959 โรงงานที่ซูวะได้แยกตัวออกจากไซโกและรวมเข้ากับไดวะ โคเงียว เพื่อก่อตั้งเป็นบริษัทซูวะ ไซโกชะ ซึ่งเป็นต้นกำเนิดของไซโก เอปสัน คอร์ปอเรชัน
อาลปีนเอฟวันทีม

อาลปีนเอฟวันทีม  เป็นทีมและผู้ผลิตสัญชาติฝรั่งเศสในการแข่งขันฟอร์มูลาวันตั้งแต่ฤดูกาล ปัจจุบันเข้าร่วมการแข่งขันภายใต้ชื่อ บีดับเบิลยูทีอาลปีนเอฟวันทีม  เดิมชื่อ เรอโนเอฟวันทีม ทีมอยู่ในเครือของบริษัทผู้ผลิตยานยนต์สัญชาติฝรั่งเศส กรุปเรอโน รวมถึงเป็นส่วนหนึ่งในพันธมิตรของบริษัทคือเรอโน–นิสสัน–มิตซูบิชิอัลไลแอนซ์ ทีมได้ปรับภาพลักษณ์ใหม่สำหรับฤดูกาล เพื่อสนับสนุนตราสินค้ารถสปอร์ตของบริษัท อาลปีน และทำหน้าที่เป็นทีมโรงงานของเรอโน ทีมจะยังคงสถานะนี้จนกระทั่งเรอโนออกจากการแข่งขันฟอร์มูลาวันหลังสิ้นสุดฤดูกาล และเปลี่ยนไปใช้เครื่องยนต์ที่ผลิตโดยเมอร์เซเดสตั้งแต่ฤดูกาล เป็นต้นไป สำนักงานออกแบบแชสซีและบริหารทีมตั้งอยู่ที่เมืองเอนสโตน ประเทศอังกฤษ ทำให้ทีมมีชื่อเรียกอย่างไม่เป็นทางการว่า "ทีมเอนสโตน" ส่วนฐานการผลิตเครื่องยนต์ของเรอโนให้แก่ทีมตั้งอยู่ที่วีรี-ชาตียง ในเขตชานเมืองปารีส ประเทศฝรั่งเศส
ฟีลิป ครีแอ็ฟ ดำรงตำแหน่งเป็นประธานเจ้าหน้าที่บริหาร และ ฟลาวีโอ บรีอาโตเร เป็นที่ปรึกษาฝ่ายบริหารและทำหน้าที่เป็นหัวหน้าทีม"โดยพฤตินัย" หลังจากหัวหน้าทีมคนก่อนหน้าคือ โอลิเวอร์ โอ๊กส์ ลาออกจากตำแหน่ง ทีมรักษานักขับจากเรอโนเอฟวันทีม แอ็สเตบาน ออกง และเซ็นสัญญากับแชมป์โลกสองสมัย เฟร์นันโด อาลอนโซ สำหรับฤดูกาล 2021 อาลอนโซออกจากทีมในฤดูกาล และถูกแทนที่โดย ปีแยร์ กัสลี เพื่อจับคู่กับออกง ทั้งคู่แข่งขันร่วมกันและทำผลงานด้วยอันดับสองตำแหน่งบนโพเดียมแรกให้แก่ทีม จนกระทั่งออกงออกจากทีมล่วงหน้าหลังสิ้นสุดการแข่งขัน ทำให้ แจ็ก ดูอัน ที่เซ็นสัญญาสำหรับฤดูกาล 2025 ไว้แล้วได้เข้าร่วมการแข่งขันก่อนกำหนดที่ ดูอันถูกลดตำแหน่งไปเป็นนักขับสำรอง และ ฟรังโก โกลาปินโต เป็นนักแข่งหลักแทนภายใต้สัญญาแบบ "หมุนเวียนตำแหน่ง" โดยมีผลตั้งแต่การแข่งขันจนถึงการแข่งขัน
อำเภอกลาง (เทศมณฑลแฆลฆอล)

อำเภอกลางของเทศมณฑลแฆลฆอล  ตั้งอยู่ในจังหวัดแอร์แดบีล ประเทศอิหร่าน โดยมีนครแฆลฆอลเป็นเมืองหลัก
ประชากร.
จากสำมะโนแห่งชาติ ค.ศ. 2006 อำเภอนี้มีประชากร 64,037 คนใน 15,600 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 66,901 คนใน 18,299 ครัวเรือน และสำมะโนล่าสุดใน ค.ศ. 2016 มีประชากรที่ 61,122 คนใน 18,347 ครัวเรือน